SAC Ralhrang Helicopter Niam Tein A Helhum Peng Caah Khuami Thiphang In An Um Hna - Chin Eleven News\nGangaw le Kalay karlak khua pawl cung ah Council ralkap helicopter niam tein aa helhum ca ah khua mi an thin a phaang. Nizan le nihin, ni hnih chung Council ralkap helicopter pawl niam tein an i helhum lengmang ca ah Gangaw le Kalay karlak ah a um mi khuate pawl an thin a phaang tiah kan theih.\n“Helicopter an i helhum mi hi PDF pawl camp an kawl mi a si kho. Ni hnih chung a si cang. Nizan kha cu Gangaw le a kiangkap khuate cheukhat cung ah aa helhum. An i timh mi pakhatkhat a um hrimhrim lai. Mizapi lei zong nih timhcia in kan um a herh,” tiah Gangaw khua mi pakhat nih The Hakha Post ah a chim.\nZeitik poh ah i kahnak a chuah khawh ca ah Gangaw le Kalay kar lam kam ah a um mi khua pawl nih man faak thilri nan ngeih mi pawl zong thup hna uh. Hliphlau tein um uh, ti in ralrin peknak le forhfialnak zong online ah tampi hmuh a si.#TheHakhaPost\nKalaymyo Kahdohnak A Peh Ralhrang 8 leng An Thi


Ramthlo Khua Ah An i Kap cuahmah – Onlinenungak\nRamthlo le Dokthek karah sml 1 nawn an i kap, tuhi Ramthlo khuachung ah an i kap tiah an ti.A langtlang theih si tikah a dik, diklo kho ve. Dokthek khua riak ralhrang hna cu,an motor an i thawh rih lo,kee kal pawl bel Ramthlo le Dokthek kar an kal lio si.\nKhun Tun Oo Nih AMAY SUU Kong A Ka Ruat Ter Ngai Ngai, Shan Miphun Hruaitu Khun Tun Oo nih 1 May 2022 ah an kan liam tak. 79 asi. Panglong Chan ah Tlangcung mi hruaitu cu Shan Sawbua Satsantun asi. SCOUPH Supreme Council of United Hill People min in an rak dirh. 8888 hnu le NLD / Amay Suu chan ah tlangcung mi hruaitu cu Shan pa Khun Tun Oo asi lala. Panglong cu hlen kan si bangin NLD le AMay Suu zong nih an kan hlen ve.\nAmay Suu he hawikom thabik asi mi Khun Tun Oo nih hawikom si hi biatak tein khuatuak cikcek hnu lawng ah kawmh ding an si. Rallokap, USDP le NLD cu tlangcung mi phihkarhnak ah an lung aa rual tuk arak ti hmasat tu asi. Rakhine nih Thakbere cu ahring asi ah, asen asi ah athak thotho timi hi Khun Tun Oo bia an hlan ve mi asi.\nMah tein khuakhan Lairel nak, Tlukruannak, Kan covo vialte lak than nak, Federal Democracy ah kan pa bik asimi, Khun Tun Oo asi. A chunmang a tlamtlin hlan ah an kan liam tak. Amay Suu hi kum 77 asi cang i thong in an chuak zong ah dai tein aum ah atha deuh lai tiah ka ti lengmang, NLD ka si ve ko nain. Kum 77 hi an nep te ti lo. An tar ngaingai cang. A cawl zong ah zeipipa le eibaar ah an kan chuakpi ti lailo.\nMino nih Amay Suu rian hi an chawng khawh cang lai ti ka zumh caah ka tha chia lem lo Chin Mino (GZ) nih Dr Lian Hmung Sakhong, Dr Sa Sa, Pu No Than Kap. Pu Zo Zam, le CNF Upa hna an tei tuk mi ka hmuh ah Amay Suu a tar cang i a cawlh khawh lo hmanh ah thinphannak pelte hmanh ka ngeih lem lo. Note: Photo Language tiah Mirang nih an ti. Hmanthlak hi aholh kho an ti. Zeitindah aholh len in na theih ve, hung kan ruah ve ucah.


Кукла "Принцесса", арт. J12208 Игрушка предназначена для сюжетно-ролевых игр, способствует развитию воображения, познавательного мышления и моторики.\nКукла "Принцесса", арт. J12208\nНет в наличии Поиск: Кукла "Принцесса", арт. J12208


P.Thawng Bawi Fanu Nih Mirang Hla Thar A Sakmi Cu A Thiam Tak Tak. – Kawltu Team\nP.Thawng Bawi Fanu Nih Mirang Hla Thar A Sakmi Cu A Thiam Tak Tak.\nP.Thawng Bawi fanu nih Mirang hla thar a sakmi cu a thiam kho taktak si. Tutan hlasakthiam Thawng Bawi fanu hla thar ka van thlah mi hi zahan nai te a sakmi “Wonderful Life” timi kha a si. A thiam kho taktak. A tanglei bik ah a video zoh khawh a si lai.\nlink hi click law video a um lai https://www.facebook.com/pthawngbawi/videos/1894253617383316\nMah capar hi van rel chap (A tanglei bik ah a video a um lai) Laimi chungin hlasakthiam kan uar ngaingai mi P.Thawng Bawi te chungkhar hi an men bak lo. Thiamnak lei ah siseh, Music le hlasak lei ah siseh kan i bochan taktak mi an si. An chungkhar hrim hrim hi mifel chungkhar an si. Hlasakthiam P.Thawng Bawi le a nupi Dedeo cer hi uar lo awk an tha bak lo, nupa aa daw taktak mi an si. An fale siseh an i dawh kho tuk. Zoh an nuam taktak.\n← P.Thawng Bawi Fanu Nih Mirang Hla Thar A Sakmi Cu A Thiam Tak Tak Si.\nSui Hlawn Rem Hla Thar Cu A Tha Kho Tak Tak. →


A Poi taktak Ralhrang Nih An Tlaih Cang - Chin Eleven News\nA Poi taktak Ralhrang Nih An Tlaih Cang\nKhah! Hihi a dik tiah fehternak an tuah cang, 2020 kum thimnak ah Mingalardone Pyithu Hluttaw meehmun ah aa cuh i teinak hmutu Daw Khin Myat Thu le a chungkhar minung 3 cu August 23 zaanlei ah SAC ralkap nih an tlaih hna tiah NLD party chungtel cheukhat nih an fehter.Ref. The Hakha Times\nRelchap: Kan miphun chung ah remnak taktak a um lomi ko a lo ngai in ka thei ka palh kho nain, Mindat-CDF cathanh chuah mi le thawng thanh mi zoh tikah CNF/CNA he a pehtlai lomi a lo ngai. Mindat-CDF in Chief nih KIA sin le AA sinah bomh nak a hal mi kong ah ziah CNF /A nih an i dirpi hna lo caah maw mah tihin an um hnga.\nA tutan ah le Chin miphun chungin miphun 4 hna nih cachuah an van tuah than i kan lau cio ko. ziah CDF vialte hi an i pehtlai hngalo maw, CDF- Mindat le CDF- Kanpalet , CNO, Zomi Fedaral Union hi hna pawl lawng riantuan tti dingin an thanh ko.\nAlliance an tuahmi ah CNA aa tel lo i, CNF he aa pehtlaimi CDF zong alliances ding ah an duh theng hna lo. A tutan an cachuah mi cu khua a ruat ko nih cun ruah ah lung a nuam lo ngai, kan miphun kan lung a rual lo chin lengmang tiah chim khawh a si ko hih!Pahmun mh\nZiah! Hi Hna Bu 4 Nih Hin CNF/A Hi An Rem Hna Lo Maw? An Cachuah Cu Kan Lau Cio ko\nRalkap Nih Bomb An Do Mi A lamh Sual I A Puahhnawh


Rihkhawdar Ah Pa Pakhat Ruak An Char - News and Media\nChin ramkulh, Rihkhawdar khua No.2 sang, ramri gate pawng luti hor ah nihin April 29 zing sml 7:30 hrawngah ruak pakhat tualchung mi nih an hmuh, tiah theih a si. A thimi pa hi Rihkhawdar ah khua sami fa pahnih ngei, Rosanglianna(47) a si i a lu ah hliamhma fak ngai. Zeiruang ahdah a thih ti cu fiang in hngalh a si lo nain zahan ah cuka a thihnak hmun hrawngah a hawile he hmunkhat ah an i nuam ko, tiah theih a si.\nChinmi Sayamah Pakhat SAC Nih Kum 10 Thong An Thlak. Rakhine ramkulh Taungkauh(တောင်ကုတ်) khua ah Chinmi, CDM tuahmi Cherry Thet Shi(ချယ်ရီသက်ရှည်) cu SAC nih nizan April 28 ah Pohmah 50 in kum 10 thong tlak ding in bia an khiah, tiah theih a si. Sianglairun cachimtu sayamah Cherry Thet Shi(kum 45) cu a luancia 2021 November 20 ah Taungkauh khua, Kanpaing(ကံပိုင်) sang a umnak inn ah SAC ralkap nih an rak tlaih.\nMawṭaw hmemi in an rat hnawh i an rak tlaih, Mawṭaw chung in sangmi pakhat cu nan thinphang hlah u, sual palhnak a tuahmi zeihmanh a um lo, a hringtu a nu le a fale tu kha rak zohkhenh piak hna u a ti,” tiah a hawikom pakhat nih a chim. Crd – TCP


Nizaan Ah India Cozahpi Home Minister Amit Shah Nih Mizoram CM Pu Zoramthang Phone In A Chonh – Chuncha News\nNizaan Ah India Cozahpi Home Minister Amit Shah Nih Mizoram CM Pu Zoramthang Phone In A Chonh\nMizoram le Assam kala pawl ramri buainak cu ziamh lei a panh kho rih lo, Nizan ah khan India cozahpi Home Minister Amit Shah nih Mizoram CM Pu Zoramthang phone in a chonh i Mizo mipi thin an i sum khawh nak dingah a sikhawh chungin rak tawlrel ding in bia a cah pin ah a rannak in central cozahpi nih khuakhannak angeihpiaknak ding a chimh.\nPu Zoramthang nih bia a lehning ah Mizoram nih central lei ah duhherh a zalh tawnnak National Highway, Assam state chung lutmi lam vialte Assam cozah nih a phihkanh (block) viar mi cu Pu Zaramthang nih poi a tinak a chim i “Assam cozah nih National Highway rak kan block piak hmanh sehlaw kan state ramri dang, Manipur, Tripura, Myanmar le Bangladesh ah duh herh kan i zalh khawh” tiah a leh.\nCentral Home Minister Amit Shah nih Pu Zoramthang cu a thin i țhum dingin a chimh i State ramri dang ah duhherh zalh haulo in Assam state i a lutmi National Highway Assam cozah nih a block kanhmi cu a rauh hlan ah Central cozahpi nih onh dingin nawlbia a pek colh lai tiah a chimh.\nHi lio ah Mizoram BJP party hruaitu Zahminglian nih India Media nganbik pakhat NDTV hmangin Assam cozah warning a pêknak a chim, “Mizoram nih Central lei kan luhchuahnak National Highway Assam state chungi a lûtmi hi Assam cozah ta a siloh, road block khawhnak nawl a ngeilo” “hi national Highway hi Assam cozah nih a thianter lo a si ah cun Mizoram hriamtlai nih kan thianh lai, atu ah hin Chief Minister sining law Highway an block mi thianh dingin Mizoram palik Assam state chung ah ka thlah canglai, Assam cozah nih rak thei seh, an road block mi hi an mah nih maw an thianh lai a silo ah a thianhding in Mizo ralkap dah Assam state ah kan vun thlah lai duh i thim seh “ tiah a chim.\nMizoram le Assam ramkulh ramri buainak hi hmun hi Thinghlun, Saihapui V le Vairengte hna ah hmun 3 ah an buai.Thinghlun ram ah hin Assam kala pawl nih ramri veng dingin Thinghlun ramchung ah buk an sak, cu thawngpang cu Mizo mino bu pakhat, Mizo Zirlai Pawl (MZP) nih an theih le cangka tuzing cawn nikhatni zingka ah minung 300 hrawng he an va zuan hnawh, Assam kala pawl he an i hmai tonh nain buainak fak a chuak lo, MZP nih cuka Thinghlun ram ah cun ramri vengtu ding minung zeimawzat an chiah colh.\nSaihapui V lei hi CBN Media nih thawngpang kan hlat lio tiangah thawngpang a dai deuh rih.Vairengte lei hi Mizo mino pawl thin mei alh bangin a alhnak hmun le thisen luannak hmun kha a si, Vairengte buainak kongah Assam lei Palik Bawizik nih Mizoram Kolasib DC a chonh i cabuai pakhat hmai ah i chonhbiaknak ngei dingin a sawm.\nAssam Palik bawizik sawmnak cu Kolasib DC nih “ramri kong a si ruangah nangmah le keimah caih khawhmi a um lo, cozah pi caih ding a si” tiah a rak leh. Vairengte hi a hramthawk ah buainak linhsaknak hmun a si i Mizo palik le mino tam u nih an fuhmi a si ruangah Assam lei thawngpang a dai. Kolasip DC nih nawlbia a chuah i Mizo mipi hna cu Assam lei nih buainak an chuahpi than a silo ah cun Vairengte lei ah buainak chuahpi hmasa lo dingin a nawlbia a chuah. Credit: CBN News\nBiden Nih Lih Bia Achimh Ai Hngalh Ko Buin, Alih Lo Bantuk In Athuh Peng Mi Phuang Piak A Si Cang\nChina Nih Biden Caah Phaisa An Hlut Mi Cu Voikhat Phaisa Hlut Nak Ahcun A Tam Bak Ko


Tatmadaw Ralkap Nih WA Ralkap Pawl Hna Hriamnam An Hmuh Cun Lungrethei Taktak In An Um — Salai Ephraim Thawngpang\nTatmadaw Ralkap Nih WA Ralkap Pawl Hna Hriamnam An Hmuh Cun Lungrethei Taktak In An Um\nApril thla chung i Tatmadaw ralkap hna hmai ah WA ralkap pawl hna nih bia an chim mi le an hriamnam an langhter mi ruangah khan kawl cozah ralkap pawl hna cu lungrethei in an um tiah an chim.WA ralkap hna nih cun Tamadaw ralkap hna he kan kar lak ah buaibainak le i tuk den nak chuahter cu kan duhlo i kan i sum tiah an chim.\nMyanmar Gen.Soe Naing Oo photo.\nCun WA ralkap nih a tu bantuk in an hriamnam le an ralthuam pawl hna langsar ngai in a langhter mi cu Tatmadaw Gen.Soe Naing Oo nih cun WA ralkap hna nih kawl cozah ralkap an kan zuam cawh biatu a si deuh.WA ralkap pawl hna nih kawl cozah tluk in kan cak i an neih mi hriamnam bantuk kan nei ve ti khi an langhter duh mi cu a si tiah a chim.\nCun WA nih an hriamnam le an ralthuam an langhter lio ah hin Tatmadaw nih a chim bantuk in an ralthuam t’hatha hna cu an langhter hna pin ah WA nih a rinhchan ngaongai mi a ralkap t’ha t’ha hna zong an langhter chih.cun mi zei paoh nih zei tluk in dah WA ralkap pawl hna cu an hriamnam a t’hat ti le an thazaang a cah ti cu mipi nih theih dih a si.\nCun WA nih a hman mi policy le Tatmadaw nih a hman mi policy cu an ralkap kongah a dang ngaingai.cucu kawl cozah nih cun Tatmadaw lawng ah a ralkap cu an um awk a si tiah an biachah mi cu a si.WA nih cun cu bantuk policy cu an nei lo.cun WA hi kawl ram chung um mi an si na in kawl cozah nih an chungah zei nawl ngeihnak hmanh an nei lo,an mah te in aa Uk mi hna an si.\nTagged Tatmadaw Ralkap Nih WA Ralkap Pawl Hna Hriamnam An Hmuh Cun Lungrethei Taktak In An Um\nCNA/F-RC Malaysia Concert Cu Nuam Taktak In A Rauh Hlan Ah Tuah A Si Lai →\n← Chinmi Pakhat Cu AA Hriamthlai Pawl Hna Nih Thah Dingin An Kawl Cuah Mah Thinphang Ngai A Si


Thlang Lei Laittang Matupi Khua Ah Cun,Ram Uico Hna Cawlcangh Cu Mak Tuk Hringhran Ko. – Chintanbo\nThlangtlang chung i,um mi Matupi khuachung ah ralhrang nih tthalo tein mipi cungah tuahser nak an tuah ttheo rih. Matupi in alutchuakmi poah cu ralhrang hn anih khuabawi hnatlak pinak ca aa tel le tel locu a lutchuak mi sinah check nak an tuah hna. Hi bantuk an check nak hi May 9, nizan in an thok tiah theih asi.\nKhuatlawng mipoah cu khuabawi hnatlak pinak catlap a ngeilo mi an sicun kalnak nawl le luhnak nawl an pe hnalo tiah khuami pakhat nih aphuan.Hakha le Mindat ahcun mipi kilveng tu ralkap CDF an um hnu cu khualtlung check hletnak avun tlawm deuh cang tiah theih asi. Matupi khuami pakhat nih cun a hlan zong kha check hletnak cu an tuah ko a siain atu bantuk taktak incun an kan tuah ballo.\nHmatpungttin ti bantuk zong in an zoh piak dih hna ti si.Aluancia April 15 thok in khan Hmatpungttin zong an check, khuabawi hlatlak pinak catlap zong an check cang tikah khuatlawn nak ah harnak tampi kan tong tiah a chim. Ralhrang hna cu Paletwa, Mindat le Hakha kalnak lamthluan ah hmunhma an la cuahmah ko. Ralhrang nih uknak alak hnu mitlaih ding a timi hi minung 8 an si ii a tlaihcia mi hi minung 5 an si cang tiah a chim chap.\nRelchap: Ngaihchiatnak thawng- Falam peng C ZaHmaul khuami Pu Hrin Thawng kum (29) nih Clarkston, Georgia, USA ruah lo piin mual a kan liam tiah thawng kan theih. Atu bantukin mino te nih mual a kan liam taak hi cu sian a um hrimhrim lo. Pu Hrin Thawng hi fakhat ngeimi a si. Clarkson, Geogia, USA ah a chungkhar he khuasami a si. A nupi min Jessica Nei ti a si i an fapa min ah Habakkuk Lal Tin Thawng ti a si.\nA thihnak a ruang hi an langhter rih lo caah, kan von langhter kho lo. Pu Hrin Thawng cu Pu Ṭial Cio le Pi Hluan Kim hna i an fapa a si. Hringtu a nu le pa hna hi C Zahmual Khua, Falam ah khuasami liomi an si. Cun, Pu Hrin Thawng hna unau hi unau chuak pa 8 an si i hmun dangdang an um hna ti si fawn.\nAn nau hna an min le an umnak hna cu; Christina Thluai Tling Atlanta, GA, USA), Sui Ngun Tling (Singapore), Daniel Coi (Michigan, USA), Nun Thluai(China),Cung Mawi (Yangon, Myanmar),Thawng Za Thluai (C ZaHmual Khua, Falam, Chin State, Myanmar),Lian Uk Thang (C ZaHmual Khua, Falam, Chin State, Myanmar) hna hi an si.\nA thihnak konglam pehtlai in maw, siloah amah Pu Hrin Thawng kong pehtlai in thawngpang fiang deuh theih hngalh a duhmi nih Abishag Cer Ph: (404) 615 – 0552 ah pehtlaih in thil sining fiang tein hal khawh a si lai.\nCredit : Chirhchan:CCUSA


Pu Zing Cung: “Hramhram Ralkap Uknak Ahram in Bongh le Federal Democracy caah Mizapi Dohthlennak A Si Philh Hlah Usih” – THE CHINLAND POST\nCNF chairman Pu Zing Cung\n2022 January 27 ah tuahmi NUCC Mipi Tonnak (People Assembly) ah Chin National Front (CNF) Chairman Pu Zing Cung nih biachimnak a ngeih mi chung in a tlaknak in kan hun lakmi a si.\nDawtmi Hruaitu upa le Tlangcung miphun vialte hna,\nNational Unity Consultative Council (NUCC) hruainak in tuahmi People Assembly ah Interm Chin National Consultative Council (ICNCC) aiawh in biachimnak caanṭha ka hmuh caah ka lawm tuk hringhran.\nTulio caan hi luatnak (zalonnak) le dinfelnak a duhmi mizapi vialte hna kan caah tuanbia ṭial tlak ni a si.\n2021 February 1 thok in Kawl ralkap cu mitam deuh duhnak kalh in hramhram uknak a lak kum khat a tling deng cang. Ralkap nih hramhram in mi tlaih-thah, tlaihhrem, mipi thilri chuh le biaknak lei inn pawl kha tinhmi ngei tein a hrawh len caah ram pumpi ning in harnak kan tuar.\nSihmanhsehlaw, Kawlram pumpi lungrual tein kan dohnak zong kum khat a tling ve cang lai. A nemnak tein duhlo-langhternak in kan thok ko nain Kawl ralkap i a sual tukmi a tuahsernak ruang ah a tu ahcun ram pumpi huap in hriam kan tlaih caan tiang a phan cang.\nKan nih Chin miphun hna zong nih Chinram le Chin miphun hna aiawh in mah tein khuakhan lairelnak le a tlukruang mi Federal Ramkomh (pi) serkhawhnak i ruahchan in ICNCC hi kan rak dirh.\nA tu bantuk caan tiang kan dothlennak (pi) a kal khawhnak hnga riantuan duhlo in a nuarmi Civil Disobedience Movement (CDM) a tuahmi vialte, nu le pa vialte hna, Generation Z pawl, hriamtlai phu pawl, tlangcung hriamtlai pawl, ramkhel lei palai pawl, mipi cawlcangnak phu pawl le ram caah a nunnak pe in ral a tu mi hna le a lam kip dirkamh in temhnak a ing mi nu le pa vialte nan cung ah CNF chairman min in upatnak kan pek hna.\nTuni kan tuah mi Federal Ramkhomh sernak ding caah ruahchan mi Federal Democracy charter zong kan fehter lai caah tunbia ṭial ni a si.\nHramhram uknak hrawh cikcek le Federal Ramkomh pi serkhawhnak caah ramkhel, Chawleh, pawngkam humhminnak hramhram uknak hrawhnak he aa pehtlai mi zulhphung le tuaktannak, i thlennak (အသွင်ကူးပြောင်းရေး) he aa pehtlai mi biaruahnak pawl vialte a tu People Conference thok in rianṭuan ṭi ding in ruahchannak ka ngei. Mah Conference dih cun mipi pawl nih an i ruahchan mi a phichuak ṭha le hmailei Federal rampi ser khawhnak lam a chuahpi lai tiah zumhnak ka ngeih caah a rak chuak khomi upa pawl vialte le aiawhtu nan thinlung, ruahnak, thazang dihlak in rianṭuan ṭi ding in kan sawm hna.\nNihin caan i kan tuahmi dothlennak hi hramhram uknak a rawh cikcek i Federal rampi sernak ding caah mipi hruaimi dothlennak a si kha philh hna hlah u sih.\nKanmah CNF le ICNCC zong mipi duhnak he aa tlak in hramhram uknak hrawh cikcek ding biakamnak he kan doh. Hi dothlennak a ṭhawn khawh chinchin nak hnga mipi hna zong nih kanmah le kan si khawhnak lam cio in i teltum ding ah kan sawm ṭhan rih hna.#\nBiakilh: Post Staff nih a tlakning in a lehmi (unofficial excerpt translation) a si. ~ Editor\nPrevious Thawng bul-tan: Matupi kahdahnak ah CDF-Matupi in pathum an thi\nNext February 1 ah “Silent Strike”: “Na tel ahcun na ngeihmi kan in chuh dih lai”


A tu Nai Ah US Ral Tuk Nak Tilawng Ngan Nih South China Sea A Rak Phan Cang.Hi Nih Hin Kalwlram Buai Nak He Peh Tlaih Nak A Ngeih Lai Tiah Zumh A Si. – Chintanbo\nA tu Nai Ah US Ral Tuk Nak Tilawng Ngan Nih South China Sea A Rak Phan Cang.Hi Nih Hin Kalwlram Buai Nak He Peh Tlaih Nak A Ngeih Lai Tiah Zumh A Si.\nFebruary 17, 2021 admin THAWNGPANG 0\nUS Raltuknak minthang simi Tilawngpi US Theodore Roosevelt cu South China Sea bak a lut cang. Cun hi bantuk in a rak luhnak a ruang bik hi a tu lio kawlram buainak he aa pehtlai theo lai tiah an ruah. An chim mi hi a dik taktak ahcun hnangam deuh a si. Si taktak sehlaw a tha tuk mi thil asi lai mu.\nUS Raltuknak Minthang Tilawngpi USS Theodore Roosevelt Cu South China Sea A Lut Cang .Hi Konglam he pehtlaih in mi cheu khat nih cun,a tu kawlram buainak he a pehtlaih lo tiin a ruat mi zawng kan tam kho men. kawlram buainak hi vawlei cung ram kip nih theihpi dih mi le an duh lo ngai mi,an doh dih mi a si caah ruah lending tamtuk a um lai.\nKawlram buainak konglam ah hin, Tuluk le Russia nih an bawmh caah,Min Aung Hlaing nih hin Aanaa a ting ngam mi asi ti cu kan theih dih cio mi asi ko lai dah.Kum 2008 phunglam pi nih cun,kawlram chungah zei bantuk ram dang ralkap hmanh an lut kho lai lo a ti nain,a tu-ah Tuluk ralkap an lut cang tiah theih asi tik ah, kawl ralkap nih hin, anmah sermi phung cu an buar/an hrawh caah cucu US nih hin,Kawlram chungah luhkhawh lonak lam a ngei lo ve lo.a duh ah cun a lut kho ve ko cang tinak asi.\nTuluk nih ka tikulh tiah US ahawikom ram pawl he an i cuhnak South China Sea chung ah US raltuknak USS Theodore Roosevelt pi cu kan phan cang tiah Facebook page ah an tar. Hi ka hmun hi Yangon in meng 1200 hrawng a hei i hlatnak a si. A tulio Kawlram buainak lio ah USS Theodore Roosevelt hika a phak hi ai pehtlai lai lai tiah ruahdamh a si.\nKawlram buainak kongkau ah hin mi tampi nih US President sinah ca kuat in le bia chim in siseh, cun Sandah piak mi hna zawng nih US Embassy zung hmai tiangah an aupi lengmang mi asi tikah,US President caah cun um sawhsawh cu asi kho ti ve lo mi asi cang tikah, zei dah a rak chuak te lai timi cu a caan nih a rak langhter te lai cu.\nMin Aung Hlaing Nih Ram Dang Theih Ah Kawlram Mipi 55 Million Ah 40 Nih An Kan Tanh A Ti.\nKawlram Bawmh Nak, Rev.Robert Thawngzam Sin Ah Tangka EURO 6463 A Lut Cang.


Min Aung Hlaing Media Kongah A Buai Hoi Cang - Chin Eleven News\nMin Aung Hlaing Media Kongah A Buai Hoi Cang\nAugust 28, Media pawl nih kan thatnak an chim lo bantuk in a tial zong an tial lo mi hi an duh mi Cozah a si lo ruang ah a si ko, tiah SAC lutlai Min Aung Hlaing nih aa phuan.\nHi a biachim mi hi August 26 ah chuah mi Russia Politics Magazine ah a chim i an tial mi a si.\n“Atu lawng ah a si lo. Tuanpi 1962 kum in Socialist system hman hramthok te khan a si cang. Kan thatnak an tial lo i dohkalhnak lawngte an tial. A bik in Cozah a duhlotu hna nih an dirh mi Media pawl an si,” tiah Min Aung Hlaing nih a chim.\n“Khatlei ah Media lei hi kan daithlanh i kan derthawm ngaingai ti cu ka phuan ngam ko. Aruang cu thil dik kha kan tuah ko i rammi cung ah dawtnak kan ngei ko. Ningcang loin media nih an tial len mi pawl kha va sersiam len hau a si lo.\nCucaah Thawngfiahnnak zong kan tuah lengmang. Thawngdik thanhnak zong kan tuah i keimah pumpak nih siseh tuanvo ngeitu hna nih siseh, kan chimrel len ko nain kan hlawhtling kholo. Cu pawl cu a si khawh chung in kan i zuam cuahmah,” ti zong a chim.\n2021 February 1 in nawlngeihnak an lak hnu ah Media tampi Licence an chuh hna, zung an luhhnawh hna, minung 50 leng an tlaih hna i minung 30 hrawng thongthlak an si rih, tiah DVB news nih a langhter chin.THT\nMipi Nih Ralhrang Pawl An Dehcawh Tuk Hna Caah An Phone An Off Dih!\nA Poituk Ee; Ralhrang Nih Khua An Khangh Dih Hoi Ee


CDF le Thantlang Fanau Sinah Christmas Thawngtha A Phan\nAdikmi Christmas Tuahtu CDF le Thantlang Fanau Rual- Vawleipi ah Christmas tuah hmasatbik tu cu Tuukhal hna an si. Ramlak ah, Zan khuamui lakah, Dei lai ah, tuahmi Christmas puai asi. Khuapi le Biakinn ah tuahmi Christmas asilo. Hlarem sak piaktu ah Vancungmi an si. Vanlo Gospel team le Cinrung Hlarembu an si lo.\nThantlang fanau vialte, riaklang va bang kan vai lio i Runreplo Run Inn le Biakinn a ngeih lo mi bang; Christmas hmannak Lungrawn khua le Krifabu a ngeih lomi kan hluan lio can; “Kan caah Christmas hi a thlum al khawh hnga maw” kanti lio caan ah, Ramlak um Tuukhal hna Christmas cu Kan caah a si ve ai. Vanlo Gospel Team ai ah Vancungmi hlarem dawh; Rev. M Thawng Kam le Rev.J No Mang Thawngtha ai ah; Pathian Vancungmi Sermon, kha kan ngai hna. A dawtmi Thantlang fanua hna umnak kip ah Remnak (PEACE – Dindeihnak – Duhdimnun) leng seh tiah Vanmi Hlarem le Thawngtha cu asi.\nTlangbawi Simeon cu kum hnih a ngak hnu lawng ah a cung ah / asin ah Christmas a tlung. Krih Bawipi he i ton kha Christmas tinak asi. Jesuh kum (2) a tlin hnu, Jerusalem Temple an kalpi lio ah, Simeon sinah Christmas a tlung. Thantlang Fanau kan caah cun, Tuzan ah, Ramlak ah, Mi khua ram ah, Christmas lawmhnak le Deihnak kan cung ah a tlung.\nThantlang fanua caah cun Tuzan le Nihin ah Christmas a tlung. Ramlak um Tuukhal hna sinah, Tuzan ah, Bethlehem ah, Mi Khamtu Immanuel a chuah cang. Cu Gospel cu Thangtlang Fanau hna kan vakvai nak hmun cio ah a tlung ve.\nHerod nih Christmas a hmang ve nain Jesuh thah duh ah asi. Ramlak Christmas cu Thawngtha he asi i Khuapi chung Christmas cu Thawngchia le Thihdar asi. Rama ah Richeal cu hnemh khawh tilo in ik ik hluaimai in a tap lio can asi. MAH cu Kawlram RC Luchip Cardinal Charles Mg Bo he, Christmas a hmang nain, Kawlram pumpi Sunghno nu vialte an tap an ai hram ni tu asi lehlam.\nA ruang cu Fanau tampi cu Khuachia MAH le Rallokap kut in an pulh cuahmah caah asi. Herod le MAH Christmas thluachuah cu thihnak siko hmansehlaw, Thantlang Fanau hna Christmas cu Gospel Thawngtha he hmailei kan thlawchuah relcawklo he asi. Thantlang Fanau nan zapi te cung ah Merry Xmas le Happy Xmas. JRT\nSalai Ceu Bik Thawng Cabia Cu Atha Lawlaw →\n← Christmas Tuah Hi Setan Hlennak A Si Tiin Zeitindah An Cawnpiak Hngam Hna-Pastor Zaite


Nizaan Tihni I Washington DC Ah A Phanmi Ralkap, National Guard Thong 15 Hna Hi Zeidah An Tuah Lai? – Chintanbo\nNizan tihni ahkhan Washington DC ah ralkap, National Guard thong ,.15 an phan ti a si. Nizan i Washington DC ah National Guard thong 15 an phanhnak a ruang kha Media ngan deuh pawl nih an chimning ahcun January 20 ah tuah dingmi President thar Joe Biden lakluhnak ni, President biakamnak ah buainak a chuak sual lai ti phan in a kilvengtu dingah thlahmi an si tiah an ti.]


Kawl Ralkap Tih An Nung Tuk Cang, Khuami An Luhhnawh Hna I Meithal An Kah Hna – Zion Tlang Media\nKawl Ralkap Tih An Nung Tuk Cang, Khuami An Luhhnawh Hna I Meithal An Kah Hna\nKawl ralkap sual ning cu a mak ko. Rammi cungah ningcang lo in an cawlcang ning le an thiltuahmi hi fihnung tuk a si. Kawl Ralkap Sitcawng pakhat Rakhine stae, Bu Ti Tawng peng, Sui Tawng khua ah an va kal i heh ti ah meithal an kah pauh caah khuachung mi cheukhat kah hliammi an um, tiah thawng theih a si. khuachung an luh ahhin Ral he I kah si lo in khuami hna cu meithal an kah hnawh hna mi a si.\nKhuami hna nih Ralkap an tih hna caah minung 200 tluk hrawng hmundang ah himnak kawl in an zam hna, raltuk nak um bak lo in ralkap hna hi an rak lut I mehthal kahnak an tuah I mipi thinphang taktak in an kan tuah, Meithal an kahmi ruangah minung pakhat hliam fak a tong, Ralkap pawl hna hi mah khua ahhin zing lei tiang cu an um peng kho rih tiah khuachung mi pakaht nih RFA ah a chim.\nRalkap lei biachimtu Buhmuci Win Zaw U nih mah khua ahhin ralkap an rak luh lo, meithal kahnak an tuah lo tiah a chim ve. Rakhine state ah civil mipi hna hi zaangfak ngaingai an si hna. cozah ralkap le AA tukkahnak ruangah mizapi harnak tampi an ton pin ah thinphang lungrethei in an chiah hna. sualnak ngei lo mipi nunnak tampi a liam cang, Thong an thlakmi hna tampi an um cang. Kawlram nih deihnak hi kan herh cemmi a si ko. a tang ah thawngpang dang rel ding a um.\nISIS hotu Abu Bakr al-Baghdadi cu US ralkap nih Syria ram chaklei ah zarh khat chung an ngiat, an erh khumh hnu ah zarhte zan ah khan sumilam pahnih chung a dupnak khur chungah an luh hnawh i, ui le ar zaam in a zaam, a ai, a hrum, a tah pah bu in a tai ah a ttem chihmi bom a puah i, amah le amah a that beh. A fale ngakchia pathum zong a bom puah hnawhnak in hma khat te ah an thi colh ve. Lungkua chungah a ummi ngakchia 13 tu cu him tein US rlakap nih lengah an chuah khawh hna. US ralkap pakhat hmanh hma pumi an um lo. President Trump nih zing tho in Press Conference a tuah i, ” “These save monsters will not escape their fate, and they will not escape the final judgment of God.” tiah a chim.Credit: Salai Lairam Thang.\nJohn 16-36 : Nannih nih keimah he nan ipehtlaihnak thawngin, Vawlei nih harnak an pek hna lai, sihmanhsehlaw tih hlah u, vawlei cu ka tei cang tiah ati. Pathian he naihniam tein kan ipehtlaihnak le kan ihawkomhnak thawngin zumhnak le dawtnak hi kan mah ta asi. Jesuh nih an kan cawnpiakmi cu kanmah he khrihfabu akhat lomi zong, kan miphun dang hna zong, an kan ralmi hna zong khi kan dawt awk hna hi zumtu kan rian cu asi. Job ah na thoknak kha hme hmansehlaw na donghnak lei kha ngan lai tiah ati. Cucaah thilngan le thilfa lawngah siloin, zeithil kan tuahnak poah ah Bawipa hi kan herh zungzal awk asi.\nFanu thalo le fapa thalo nihcun, an fimthiam tik le, mirang holh hna an thiam tikah, kanmah tein kan dir kho tiah an ti tikah, an nulepa he an ipehtlaihnak le an umnak an ihlat. Pathian ka herh lo ti kan itheih lo le, kan um ti lo ahcun cucu zumhnak ah fa thalo bantuk kan si. Kanmah tein kan um kho, kan dir kho tiah kan iruah tikah, cucu Bawipa he kan ihlat tawn caah, dawtnak le zumhnak kan ngei kho lo.\nKan ruahmi le kan tuahmi hna hi, kan thinlung ah kanmah tuahmi le kanmah iuahnak le iphorhlawtnak ah kan hman ahcun Bawipa nih aduh lo. Bawipa thawngin le Bawipa min in thiah kan thinlungah kan ruah i, kan chim awk le sunparnak kan pek awk asi. Kan tuahmi vialte hi Pathian thawnnak asi. Kanmah kan si lo. Ka hrinthan, ka pianthar tiah kan chimmi nih khin, Khrihfa sinak alangher lo. Khrihfa kan sinak alanghnak cu nifatin te Pathian he kan ipehtlaihnak khan asi. Jesuh nih keimah he nan ipehtlaihnak thawngin zeithil poah nan tei khawh lai ati.\nGal 2:11 : chungah, khrih he kan ipehtlaihnak thawngin zeihmnah nih an kan then kho lai lo” tiah ati. Pathian fa taktak, Thiang Thlarau a hrinthan taktak mi nih cun, harnak le fahnak le ngaihchiatnak nih an kan rat hnawh ko nain an kan hrawk kho lo I an kan tei kho lo. Kannih cu Jesuh chungah kan um caah teinak kan hmuh. John 16 chung I, achim duhmi cu, Pathian he apehtlai cangmi hna caah asi. Harnak le sifahnak le ngaichiattnak kan inn tikah, Jesuh nih ka tei cang tiah ati caah kannih nih kan tih awk asi lo. Pathian he kan ipehtlainak cu kan thinlung he asi caah, kan thinlung ah Bawipa kan pehtlaih lo tikah Bawipa he kan ihlat.\nHrinthanmi cu, kan thinlungah chikhatte kan ruah sualmi thilthalo hna le sualnak kanruah sualmi a um ahcun, arannak in Bawipa sin ah ngaihthiamnak kan hal I, kan kir than colh. Bawipa nih aduh lomi asi ti kan hngalh than.Thiang Thlau hi kan thinlung I kan iphorhlawtnak le keimah ti lungput nih khan angaihchiat ter tawn. Cucaah Cathiang nih Thiang Thlau kha angaihchiat ter hlah tiah an kan ti. Thiang Thlarau angaihchiat ahcun kan thinlungah lawmhnak le hnangamnak a um kho lo. Thiang Thlarau hrinthan mi hna cu sualnak tuah cu chim hlah u, kan thinlung ah kan ruahmi hmanh kha aduh lo.\nThiang Thlarau in hrinthanmi hna cu cawnpiaktu le chimtu kan ngei. Zeitikhmanh ah an zumhnak an hlaw bel lo. Jesuh nih Peter kha na zumhnak apurnak hnga lo, thla kan cam piak hna ati. Cubantukcun Jesuh zong nih kannih zong an kan campiak ve. Pathian cu Thlarau asi caah, Thlarau in pehtlaih khawh asi. Biak khawh asi. Cucu Pa Pathian nih duhmi asi. Asinain Thlarau ngeilo mi nih cun pehtlaih khawh asilo.\nJesuh, Jesuh, Jesuh tiah kan uah tikah Pathian nih atheih lomi hi, Thlarau le biatak in kan pehtlaih lo le kan uah lo caah asi. Thawntha kan chim chuahmah lio zongah khin Sehtan nih an kan hlen tawn caah, kan thinlung hi kan ven awk asi zungzal. Bawipa nih na sualnak an ngaihthiam dih ahcun, na thinlung hi lawmhnak in akhat lai. Na thinlungah lawmhnak in na khah lo ahcun Bawipa nih na sualnak an ngaihthiam dih lo caah asi.\nSalm 32 chungah, Bawipa nih asualnak hmaimilh asi mi cu zeithlukindah a lawmh tiah ati. Maw ka nunnak Bawipa cu thangthat tuah ti, Ka sualnak vialte a ka ngaithiam le ka zawtnak vialte aka ngaithiam tiah Salm chungah ati. Mi cungah nan lungthin afah bakin, Sehtan nih nan thinlung chungah zawtnak achiah. Thiang Thlarau nih ahruai mi hna cu Pathian Fa an si caah, Thiang Thlarau hruainak in kan kal awk asi.\nPeknak lakah asang bikmi cu nunnak pek asi. Peknak lakah aniam bikmi cu tangka asi. Zeizong vialte hi Bawipa sin ah ara tihi kan hngalh lo caah, tthawhlawmh hmanh ah atlawm tuk mi kan pek. Kan thinlungah Pathian tihzahnak le upatnak aum hnu lawngah, Pathian hi Thlarau le biatak in kan biak khawh lai.\nThlenripi chuak lak zongin, thlacam hi Bawipa riantuannak caah le zungzal nunnak caah aphu kho. Zungzal nunnak asi lomi hmanh ah thlenhripi chuak lak inpei kan kawl cu. Kawlnih hin lenglei biaknak kha an pemh caah an nulepa an tihzahnak kha an langhter caah an kuk anbil le an biak tawn hna. Cucu an nulepa an tihzah hna le an upat hna caah asi. Kannih khrihfa cu chunglei thinlung in biak asi caah, kan thinlung dihlak le biatak in Pathian kan pehtlaih tikah, Thlarau mi le fa le Hrinthan mi kan sinak kha langhter.\nKan thinlung put hi kan thlen ahau. Thlarau le biatakin kan biak tung lo ahcun kan caan apaam tuk. Pathian kan tihzah le kan upat hmasa hnu lawngah Pathian hi Thlarau le biatak in kan biak khawh lai i, aduhnak kan tuah khawh lai. Pathian atihzahmi na si maw tihi ruah ahau.\nEvan. Ca Meng (Sunday )\nPrevious Post:Zoh An Dawh Bak Rap Hla He An Tulnak Video, Chinmi Pathian Kan Thangthat Ning Hi Pathian Cohlan Mi A Si Hnga Maw?\nNext Post:Kawl Ralkap nih AA Kutchung In Minung 15 An Chanhchuah Khawh Than Cang Hna


Kan Pathian nih Min a ngei loh: Dr. Aung Myit Thang – Mizo World News\nKan Pathian nih Min a ngei loh: Dr. Aung Myit Thang\nA chimmi cu a tang video ah tling tein na ngeih ko lai caah a chimmi ttial loin a chimmi he pehtlaih in tlompal te chim ka duhmi cu… Tutan ah Dr. Aung Myit Thang nih Pathian kong fianternak a van tuah tikah mi cheu nih a ttha tuk a fiang tuk timi zong kan um lai i, a si loh tiin a al mi zong kan um lai ti cu a fiang cia mi asi ko.\nCu caah kei ka hmuhning cu Kan Pathian nihhin min ngeih lo awk a ttha loh!. Biaknak dang zong nih an pathian Min cu an ngei dih! Khrihfa le biaknak dang kan i lo loh na ti men lai. Biaknak dang hmanh nih pathian Min an ngeih ahcun kan nih khrihfa mi chin chin nih cun ziah a nung Pathian min cu ngei lo in maw kan um hnga?. Jesuh chuah hlan Biakam hlun chungah khamhtu messiah a chuah lai nak ding le asining vialte phuan a rak si cang. Cu caah a tu i Pathian kan ti lengmangmi hi Jesuh asi ko ti kha a tawinak tein chim ka duh ve. Hi kong chim ding cun doctrine ah a lut lai i bia a sau tuk lai.\nKhah! Zei asi hmanh ah, kan mifimthiam hna nih an chimmi cu ruah awktlak le ruah phu asi. An cawnnak mizapi an kan hromhmi zong hi kan i lomh tuk ding asi. Mitampi cu free tein Pathian bia an ka hromh ti lomi an tam. Sawm an hau, phaisa pek an hau. Khah! Za rih seh van ngai ve law zeitin dah na ruah! Kan Pathian nih min an ngei loh tiah a hrilhfiah nak hi👇👇\nDr. Aung Myit Thang nih Pathian Min kong a fianternak\nPosted by Mizo World News on Wednesday, December 5, 2018


COVID-19 he pehtlai in nihin sining cabia khawmhsuat - THE CHINLAND POST\nCOVID-19 he pehtlai in nihin sining cabia khawmhsuat\nCovid-19 kong he pehtlai in thil sining le a pehtlai mi a tawinak tein tialmi kan hun thlah than.\nCorona rungrul kong (Coronavirus)\nAtu lio mi tampi a thihtertu zawtnak ‘coronavirus’ timi biafang hi Latin biafang corona in a rami a si i lukhimh (crown) timi sullam a ngei. Zawtnak rungrul an zoh tikah a rungrul pum a veltu khi lukhimh bantuk an si caah cu min cu an saknak a si, ti a si.\nHi rungrul hi palak (papalak), chizawh le va ti bantuk lawngah an rak hmuhmi a si. 2019 kum donghlei i Tulukram Wuhan peng in aa thoknak a hram set hi an thei fiang rih lo. Hlanlio deuh ah hi rungrul phun kan rak theih balmi cu ‘SARS’ (Severe Acute Respiratory Syndrome) le ‘MERS’ (Middle East Respiratory Syndrome) timi kha an si. Hi rungrul hna nihhin kan thawchuahnak lam hi an ral bik le an hnursuan bikmi a si.\nPneumonia zawtnak a chuahter. A bikin, kan pum chung i cuap (lung) kha a va hnursuan i taklinh, khuh, cumput, thawhaat, takpum fah, lungmih, lufah le hromfah ti bantuk kha a langhnak a si.\nRalrin ding hi tampi an chim. Cu lakah a biapi ngaimi cu kut thiang tein tawl ding, khuh le hathio tikah kut in ka i huh ding, mi tamnak hmun kal tikah dawpmi thli ralrin a hauh caah hmurkhuh, sa hmin lo le saram he hrial deuh ding kha an si.\nCOVID-19 le kham le khar\nCorona rungrul ruangah vawleicung ram tampi ah mi i butnak pawl tuah lo dingin cozah nih nawl an chuah hna. Acheu ahcun zung an khar, biakinn an khar, dawr an khar hna.\nKawlram cozah zong nih tukum titoih puai tuah lo dingin nizan ah ca an chuah. Cu ca chungah aa telmi cu April thla dih tiang mi tampi butnak pawl tuah lo dingin an ti chih.\nAtu i ca an chuahmi hi ramkulh in pengtlang in khua upa hna nih tha tein zulh dingin thawng an thanh hna. Cucaah, zarhpini i pumh tehna zong an kham khawh men.\nKawlram chungahcun zawtnak a ngei timi cu an hmu rih lo. Nain, i ralrin cio kan hau ko timi a lang.\nRamdang tlungmi nih chek hi tih ding a si maw?\nRamleng in ramchung kan rak kir/tlun tikah COVID-19 rungrul a ngei maw ngei lo ti kha chek a si. Hi cheknak hi tih i tlik tak ding a si lo. Kan damnak ca tu a si.\nAn kan chek lai i kan dam ko ahcun nangmah ca he, na chungkhar ca he, mipi ca he, damnak a si.\nDam lo phun deuh in na um tiah an ruah ahcun an chektu hna nih na damnak lam an kawl lai. Chungkhar inn ah maw, hmundang kadang ah maw him tein na um khawhnak dingah an in tawlrel lai.\nCuti na zulh khawh ahcun nangmah damnak ca lawng si loin chungkhar le khuami vialte damnak ca tu a si. Tih ding a si lo. Tlik le zaam len ding zong a si lo.\nCOVID-19 le thlennak: Vawleicung ram dang a van cul thluahmah hi kan sin a phak tikah “Pul a tlung kan si, raichia a tlung kan ti”. Cucu kan miphun nih kan rak ton bal ruangah kan rak hman balmi biafang a si.\nCOVID-19 nih harnak tampi a kan pek nain thatnak lei ah a kan thlenmi a um khomi cheukhat cu: thiang tein kut tawlnak, i thianh hlimhnak, ralrin awk a si tiah zapi nih aukhuan tikah chimh ngaih deuhnak, a dikmi le a dik lomi thawngpang thleidan thiamnak le lenvah si loin innchung tang te ah dai tein umthutnak tehna an si. Cun, innchung tangah thongtla bang erh le khumh kong theih deuhnak tehna an si. Ralrinnak kongkau ah tampi fim a kan chimh.\nCOVID-19 le thawngpang dik lo\nMaivan (internet) hmangin kanmah le kan kut cung cio ah thawngpang kan rel khawh. Nain, a dik le dik lo hliah thiam a biapi ngai. A bikin, atu lio COVID-19 rungrul kong he pehtlai zongin thawngpang dik lo tampi an zamhmi a um. Thawngpang pakhat ruangah thinphang colh tuk zongin kan um ding a si lo. A dik le dik lo tha tein kan chek hnu lawngah kan zumh ding a si.\nCucaah zeitindah kan i ralrin lai timi ah a tanglei hi zulh-chek khawh an si:\nLungdai tein um ko law, thawngpang tu felfai tein rel.\nNawlngeitu nih thanhmi thawngpang zoh in felfai tein rel.\nZumhtlak Thawngzamhbu nih tialmi ah felfai tein zohfel than.\nBiachokvak le thawngpang dikfel lo kha hrial.\nLautuk in midang hromh hna hlah.\nCOVID-19 le lungput\nKhensar (cancer) zawtnak cu pumpak asiloah minung pakhat he aa pehtlaimi a si i atu kan tonmi rai cu zapi he aa pehtlaimi a si. Cucaah, kan lau cio.\nHi bantuk caan lio ah lungput a lang theu. Tedim ah COVID-19 rungrul an hmuh hmasa bik kong an thanh ni ahkhan Hakha lampi cungah facang cawk kan i cuh hna. Kan i chut hna. Zohchia ngai khin kan au, kan vio.\nZawtnak a ngeimi kongkau he pehtlai in kan lungput zong a thurhnawm ngai. Zawnruahnak le thlachiat ruahnak a zor ngai. A tlau ngai. Cucu Khrihfa nun a si hnga maw?\n“Varit na duh ahcun cepa i lak; cepa na duh ahcun cepa i lak” timi chimbia kan ngei. Mah karkalak i huihnak lungthin, hakkauhnak lungthin le duhfah tuknak lungthin a langhter. Cucu Khrihfa nun he cun aa ralkah ngaimi a si.\nKhrihfa nunzia hi kutsamh nun a si; mi va dawt deuhnak nun a si; ngaih thiam khawhnak nun a si; i pek nun a si i mi zawnruahnak nun a si. I cuh nun a si lo. I chuh nun a si lo. I rem lo nun a si lo. Ziar ngaih nun a si lo. Lunghrinh nun a si lo. Khrihfa ram, Khrihfa mi umnak hmun a si tiah an theihmi kan Chinram, kan Hakha khua hi zeitindah a muisam kan cuanter lai i zei bantuk lungput dah kan ngeihter lai?\nCOVID-19 le thialkamnak\nChinram ah mi tlungkal kan tam chin lengmang. Laitlang in ramchung hmundang kadang ah kan lutchuak. Laitlang leng in Lairam ah an lutchuak. Ahodah khual a si i ahodah inntek a si timi theih a hai ngai. Laimi lawng si ti loin Lai lomi tampi an lutchuak. A dam le a zaw kan i thei ti lo. Zeitindah kan i ralrin hnga?\nVawleicung ram 60 hrawng lawngah Covid-19 a phan lo i a dang ram vialte ah an phan dih tiah kan rel. Kawlram cu atu tiang a him tiin kan theih nain aho hmanh nih a dik bak tiah kan chim kho lo. Coronavirus aa thoknak Tuluk ram cu Kawlram he ramri aa hrawmmi an si. Nitin in mi lutchuak an um. Zawtnak i chawnhnak le i thlopnak ah zeidah kan tuah khawh timi zong kan thei fiang lo. Cu dirhmun ahcun kan um. India le Bangladesh he zong ramri kan i hrawm rih. Mi lutchuak an tlawm nain ralzaam tampi kan um fawn. Paletwa in Matupi, Mindat le a dangdang pengtlang ah kan miphun an zam, an i dor cuahmah. Corona zawtnak nakin kan buai deuh.\nHi lio ah kan i ralrin ding a tam hringhran. Khualtlung mileng kan ngeih tikah ralrin awk dangkhat, zawtnak a ngeimi kan i theih lo tikah ralrin awk kan hngalh lo dang khat, ralzammi an umkal tikah bawmh lo awk an that lo dang khat … a phunphun in kan hmaika ah thil a cang. Cucaah, fimkhur le lungfim kan herh dih. I ralrin kan herh dih. Cucu pumpak rian cio a si. Chungkhar rian cio a si.\nCovid-19 rungrul nih a kan phan rih lo tiah kan ruah. Kan phan sual sehlaw, zeidah kan lawh hnga? Phanh lonak ding kan i ralrin khawh ahcun phanh lo khawh kan si rih. Cucu kan tuah kho lai maw? Pakhat cio kan i lungfim, kan i ralrin i zulh ding le tuah ding kan pehzulh khawh ahcun kan him kho ko. Online i thawngpang vakvai zong kan i ralrin a hau. Lungfim tein i ralrin cio hna usih. Hihi thil biapi a si ko.#\nPrevious Lai Cataar An Tlau\nNext Riantuan tikah thiamnak phun hnih


Pu Than Lwin Oo Cu Santlai Lo Taktak! – Chin 11 News\nPu Than Lwin Oo Cu Santlai Lo Taktak!\nPosted By: victor victor October 28, 2020\nHakha Cawbuk sang, khuabawi Pu Than Lwin Oo cu Cawbuk sang ummi chungkhar 230 nih Cozah sinah a rian kan phuah piak uh tiah nawlnak an tuah. Cozah nih an phuah piak hna lo cun, lamzawh duh in duh lonak langhter zong an i tim theih kan theih.\nHi kong he pehtlai in, A lamkip Cawbuk sang tḥ ancho bu Chiarman a simi Pu Ni Kam nih, “Cawbuk sang khuabawi Pu Than Lwin Oo hi khuabawi a tụ annak in nihinni tiang mipi he tonbiaruahnak voikhat hmanh a ngei\nbal lo. General meeting zong a au bal lo. Amah duhning paoh in rian a tụ an i kan sang (Cawbuk sang) chungah tḥanchonak zeihmanh a tuahmi a um lo.\n“Cawbuk sang kan vawlei hi a duh ti paoh in a tuah i, kan sang ah inn hmun zong a lawngmi pakhat hmanh um ti loin a kan zuar kanh dih. Cawbuk sang ummi ngaichia in kan um. Cun, sifak santlai pawl cu inn hmun kan\npeek hna lai tiah phaisa a hal hna. Inn hmun zong a pek hna lo an phaisa zong a khirh ti hna lo i cuticun chungkhar ngaihcia in an um hna.\n“Inn hmun pakhat ahhin ting 250000kyat le 150000 kyat tiin a lak hna. A cheu cu 200000 kyat a lakmi hna an um. 100000 kyat a lakmi hna zong an um i inn hmun he phaisa he pek ti loin a chiahmi hna tampi an um. Amah khuabawi a tụ an hrawmthawk in nihinni tiang, Cawbuk sang caah tḥ ancho zeihmanh a tuahmi a um lo. Cucaah, Cawbuk sang ummi chungkhar 230 ai-awh in thawngthanhnak kan rak tuah hi a si,”tiah Pu Ni Kham nih cun a\nchim. Ref: Chin World News Evening


Hakha Quarantine Feeling - The Chin Celebrities\nOctober 11, 2020 3 min read hleicung@gmail.com\nBy: Sui Len Tial: Yangon in kan phak zan ah positive a simi kong cu upa nih chim rihlo ding an kan ti caah ka tial rihlo bia a si i atu zan cu zapi theih in Hakha Post ah an hun thanh cang caah amah positive nu te kongah siloin tuanvo ngeitu lei hoih in chiatnak, thatnak ka hmuhning ka tial cang lai. Q ummi dihlak cu thongtla pawl bang mah le inn cio in rawl chanh si kaw rawl chantu unau pawl le Q lutmi cu kan mui hmanh kan i hmu kho lo.\nMino pawl nih i chang in tuanvo an kan lak piak i rawl kha tuanvo latu mino nih an rak kan pek. An kan chanh ciami thil zeihmanh pek than a ngah lo. Kan herhmi cawk piak ding zongah tangka pek a ngah lo, tuanvo ngeitu nih an kan liam piak chung. Mah kong ahhin cun cunglei upa pawl nih ralrinnak an ngeih zia le mino pawl riantuaning ka thangthat ngai hna.\nAsinain…thatnak chim hnu ah asinain ti bia nih a hun zulh ahcun chiatnak lei a hun panh cang lai tinak. Kan phak ni thla ni 8 zan suimilam 8:30 hrawngah positive a si ti thawng kan theih i siizung lei a kal hnu, 9:30 hrawngah ngandamnak lei upa pahnih an ra i bia an kan chimh.\nAn kan chimhmi cu a tha ngai ko, nain a zul kho lo zong cu kan um ve thiam thiam hoi. Asinain zulh phung zulh le zulh lo kong kha tial kaa timmi a si lo caah mah kha cu um ko seh. Kan umnak inn i Positive a si ti an hngalh ko bu ah rungrul thahnak sii tal an kan kah piak lomi hi cu tuanvo ngeitu an daithlang ka ti lai maw asiloah thawngzamh an hngah ta bia dik.\nThawngzamh i an thanh cang hnu cun thaizing hrawng cun an rak kah khawh men asiloah kah thailo zong a fawi. Mah zawn ahhin cun ngandamnak lei tuanvo ngeitu an daithlang pah tiah ka hmuh. Kan umnak sawng hi dot hnih a si i a cung dot ah zunput le ti kholhnak a um lo. Inn tang ah zunput khan thum, le ti kholhnak khan khat a um.\nAtu Q in a ummi dihlak hi minung 18 (kumkhat le cheu ngakchia nu telh in) kan si i cuka zunput le ti kholhnak ahcun mah Q i a ummi dihlak kal a si caah kan lung cu a tha hrim lo nain kan duh zong duhlo zongah thim khawhmi kan ngeih lo caah rungrul thahnak sii tal cu tuanvo ngeitu nih kan kah piak kho hna sehlaw kan lung hna a ngam deuh hnga i kan i lawm tuk ko hnga.


Van Za Uk Hmung Na Sia A Rem Ko Maw? A Poi Taktak Zualko - Chin Eleven News\nVan Za Uk Hmung Na Sia A Rem Ko Maw? A Poi Taktak Zualko\nJune 7, 2021 admin@chin11news.com Chin 0\nZualko: Van Za Uk Hmung Nih Ti Paam Nak In An Kan Thih Tak E (R.I.P) Laimi chung in thihnak thawngpang kan theih tthan e. Richard Van Za Uk Hmung nih Mizoram, Farkawn ah Ti pam nak in an kan thih tak tiah kan theih cu kan ngaih a chia tuk cio.\nRechard Van Za Uk Hmung hi Hakha GTI ah Civil 2nd year a kai mi asi. Tutan ram buainak ruang ah Mizoram chikhat a kal ah a tu bantuk in a nunnak a liam hi a si tiah kan theih.\nHakha, Technical Students’ Union zong nih an ngaihchiat nak an langhter ve. “GTI, Hakha Sianginn ah Civil 2nd Year a kai mi, Richard Van Za Uk Hmung nih, Mizoram Farkawn khuapi ah Ti paamnak in an kan thih tak timi thawngpang kan theih cu kan ngaih achia, Chungkhar dihlak nan ngaihchiat nak kan i hrawm pi hna” tiah an langhter mi hmuh khawh a si.\nMino, mifim cathiam nih a tu bantuk in an kan liam tak cu a poi tuk hringhran. Tantak mi chungkhar Pathian nih hnem hram hna seh. Ngaihchiat nak hrawmpi bu in. Source: Technical Students’ Union, Hakha/ VOM\nMindat Kal Cu Kawl Ralkap Caah Kachin Ram Kal Bantuk A Si Cang Mu.\nA Mak Bak! Chin hriamtlai dothlennak caah pumpak cuanhning!


Breaking News; Hakha khua hmun tampi ah meithal le bomb thawng a thang – The Cherry Par\nBreaking News; Hakha khua hmun tampi ah meithal le bomb thawng a thang\nHakha khua hmun tampi ah meithal le bomb thawng a thang\nNihin September 23, zaan suimilaam 6:30 hrawng in Hakha khua hmun tampi ah meithal le bomb thawng theih than a si.\nHakhathar Lamruk tonnak, Lungphun Tlang, Hakha University le Chin Oo Si sang ah meithal le bomb thawng pehtlai in theih a si tiah sangmi hna sin in kan theih.\n“Hakhathar, Chin Oo Si sang Cozah Zung hrawng le University Sianginn hrawng in kan theih. Leisen lei hrawng zong in a thang mi a lo nain khoika set in a si cu kan thei kho lo,” tiah Dawrthar sangmi pakhat nih The Hakha Post ah a chim.\nBomb le meithal thawng a than hnu ah Khuathar sang lei in Hakhathar lei ah Council ralkap tam nawn ke in an kal i an hnu in motor pahnih nih a zulh hna tiah kan theih nain, The Hakha Post nih kan fehter kho lo.\nTu zaan meithal le bomb puahkehnak ruang ah a thi mi le hma a pu mi an um le um lo theih a si rih lo. Hi thawng kan tial lio zaan suimilaam 9:50 tiang ah meithal le bomb thawng a dai rih lo.\nBreaking News: Hakha ah Dalan pakhat an kah. 2021 September 23 ni Hakha khuapi chung khuasa, uknak chuttu ralkap lei tang (Dalan) pakhat cu Hakha khuachung ah an kah i fak tak in hliam hma a pu tiah thawng kan theih.\n“Atu kah a tongmi pa hi uknak chuttu ralkap lei thawngpetu a si. Dalan pical ngai a si. Hliamhma a pu i atu hi Hakha sii-inn ah an kalpi,” tiah min langhter duh lo pakhat nih a chim. Atu an kahmi pa hi U Yan Naing ti a si i Hakha khuathar sang ah an kah. Meithal kuan hma hmun thum ah a tuar tiah kan theih.\nTaingen khua pawng ah Mytel seh thilri an hrawh. Chin ramkulh, Tedim peng, Taingen khua pawng ah operator pathum nih an hman mi Tower pakhat cung i Mytel seh thilri pawl cu September 21 zaan ah PDF-Zoland le CDM i bawm in an hrawh tiah theih a si.\nBreaking news; Chin Ramkulh thlanglei laitlang Paletwa le chaklei laitlang Tedim khuapi chung tuzaan suimilaam 6:00 in internet line phih hram an thok.\nInternet line phih ding in cazin an langhter mi chung ah Thantlang, Falam, Tedim, Mindat, Kanpetlet le Paletwa hi an si. Zei can tiang dah an phih hna lai ti theih a si lo. Credit: The Hakha Post\n← Breaking News; Min Aung Hlaing Nih Chin State Khuapi Chungah Internet Line A Philh Than Cang!\nBreaking News: CDF Sinah A Fonhmi Ralhrang An Kar Chin Cang! →


North Korea nih "Trump he Ton Kan Zuam Lo" a Ti | THE CHIN EXPRESS\nNorth Korea nih “Trump he Ton Kan Zuam Lo” a Ti\nUS President Donald Trump nih “North Korea hruaitu Kim Jongun ka ton ṭhan lai” tiin tu zarh thokka ah a chim i South Korea ah US Ramdang Vuanci changtu Pu Stephen Biegun a thlah nain, North Korea nih “Trump he ton kan zuam lo” ati diam.\nKim Jongun a farnu Pi Kim Yo Jong nih, “tu kum chung ahcun US le North Korea tonnak a um lai lo,” tiah North Korea cozah media KCNA in a chim.\n“US nih nuclear hriamnak hlaw dih seh ti a kan duh, mah lo cun chawleh a kan phihmi onpiak a kan tim lo. US nih kan cungah a lungput a thlen lo ahcun kan i ton zongah kan caah zeihmanh santlaihnak a um lo, kan tong zuam lo, ” ati.\n“Nuclear hriamnam kan hlaw lai lo kan ti lo, nain atu cun kan hlaw kho rih lo. US nih a kan ti ning paoh in kan lehrulh lai.”\nKim Jongun a farnu Pi Kim Yo Jong\n“US nih a kan tongh lo le harnak a kan pek lo paoh ahcun US tlerh kan i tim lo. Zei paoh punghman tein a kal peng ko lai” ati.\nPresident Trump cu Nihnihni ah Gray TV nih interview a tuah i “North Korea nih ton a kan duh ka hngalh ko, kan ton ko hna lai,” tiah a chim.\nMah hnu ah atu bantukin North Korea hruaitu Kim Jongun a farnu nih a chim hi si.\nNai hrawng cu Kim Jongun muisam a lang huaha lo, North Korea ah a biapi bik si vemi a thi cangmi a pu birthday puai zongah a chuak lo. A farnu peng a hung lang. Kim Jongun hi thi dengin a zaw i si men lai, tiah mi tampi nih an ruahdamh.\nTrump le Kim Jongun cu 2018 June ah Singapore ram ah tonbiaruahnak an ngei i “nuclear hriamnam hlawt dih cikcek dingin rianṭuan thok ding” in lungtlinnak min an thut.\nNorth Korea le South Korea ramri ah caan tawite an i ton lio – 2019 June\n2019 February ah Vietnam ram Hanoi khuapi ah an i tong ṭhan. North Korea nih “kan khualipi Pyongyang pawngum Yongbyon nuclear sehzung hi kan hrawh lai i 2016 hnu in chawleh na kan phihpiakmi vialte kan onpiak” ati.\nTrump nih “nan hrawh ding a tlawm tuk, nan nuclear sehzung vialte hrawk dih uh” ati hna i North Korea nih a duh ve lo caah zeihmanh lungtlinnak ser kho loin lohma an baan.\n2019 June thla ah South Korea le North Korea ramri ah chikhat te an i tong ṭhan. 2019 chung ṭhiam ah Sweden khualipi Stockholm ah kap hnih cozah palai pawl tonbiaruahnak an ngei ṭhan nain zeihmanh aphi chuak loin an ṭul ṭhan. — VOA, Bloomberg


Lai Nu Ṭhanchonak Dawnkhantu Hi Zeidah A Si - Senri Cazual\nSalai Bawi Hlei Hu / New Delhi, India\nLai miphun cu sifak retheih ngai in chun nilin lakah tuhmui tlaih in lo a thlo i rianhrang a rak ṭuanmi, Seihnam in thil phorh in nilin le ruahsur lakah chuk le cho kal in rian a rak tuanmi miphun kan rak si. Fimcawnnak ti zongah hmuhnak le theihnak a rak tlawm ca ah Pupa chan ah cun Laimi kan phung ah nu le pa tlukruannak a rak um lo. Nu nih ro an co kho lo. Nu nih phun an tung kho lo. Nu nih hruaitu an tlai kho bal lo. Chungkhar zongah Pa hi chungkhar lutlai bik a rak si zungzal. Nihin kum zabu 21st chan ah cun Lai miphun kan ṭhancho ning tuak ah khuaruahhar in kan ṭhangcho ve cang. Kan ṭhancho tiah ka ti tik ah micheukhat thinlungput ah a rak um ding biahalnak cu vawlei nih a rak sempimi chawva: sui le ngun hlawnthilri pawl an si kho men. Kha lawng kha ṭhanchonak tahfung a rak si lo. Ram pakhat, miphun pakhat ṭhanchonak he aa pehtlaimi cu thinlungput le nuncan ziaza, cun kan khuaruah ning le kan nunphung ah Nu le Pa covo aa tluk tein ruahpiak thiam zong hi a rak herh tuk mi ṭhanchonak lam a rak si ve.\nNunphung: Miphun pakhat a tthanchokhawhnak dingah a rak herh bikmi cu nunphung ngeih hi a rak si. Nain kan ngeihmi nunphung ah nu le pa thleidannak le tlukruanlonak a rak um ahcun cu bantuk miphun le ram nunphung a rak i ngeihmi hna cu an ṭhancho ding tluk in an ṭhangcho kho lai lo . Kan ngeihmi nunphung nih mipi tlukruannak ding covo a kan pek lo le ṭhathnemnak a um lo ahcun cu bantuk nunphung cu kaltak/hlawt ding a si ko. Hlan lio khuachia le khuavang hna an rak biak le an rak zumh lio chan i nunphung kha atu tiang kan i tlaih peng ding a si ti lo.(Upama)Kawlram cu ralkap uknak nih kum saupi a rak ukmi ram a si ca ah a hlei in Nu le Pa tlukruannak a rak um lo tluk a si. Kan biaknak, kan zatlang nunphung le kan Cozah phung nih ‘’Nu le Pa tlukruannak a dawn sual maw” timi biahalnak tuah phu te a si. Tulio Kawlram Uknak Phunghram zongah ‘’nu nih aa khatmi rian ah cun pa he i tluk tein covo le thlahlawh a hmuh ve lai” ti a um. Cun a um ṭhan rihmi cu “rian khanhnak ah an thiamnak nih a tlinh ko ahcun miphun, biaknak, nu le pa thleidan a um lai lo” ti a um rih. Cucaah kan phunghram nih cun Kawlram ah “ nu le pa dirhmun thleidannak a ngei lo” ti kha a fiang. Cu ti a si ah, phunghram a hmangtu minung nih cucu a zul kho maw; zoh hman usih President Thein Sein nih “biaknak pakhat le pakhat kar i ṭhitvatnak phung ser dingah hung tuaktan u” tiah Parliament Speaker Tura Swe Mann sinah ca a kuatmi kong kha a si. Hi “interfaith marriage law” hi phungki cheukhat nih biatak tein an aupi i; Buddhists nu kha biaknak dang pa nih an vat duh a si ahcun i vennak ca ah an sermi phung a si. Afiang ngaimi cu Biaknak kilven/rumven duhnak thisa an ngeih tuk ca ah an sermi a si. Cucaah zalonnak a um lo. A hmangtu pa pumpak hrim nih Nuhrin covo hi zei tluk in dah mi zapi nih an ṭihzah i, an upat awk a si timi hi sunglawi deuh in le man ngeih le kilven thiamnak ṭuanvo ngeihnak in Nu le Pa tlukruannak phung a zul kho lo.\nZatlang Nun: Nihin Laimi nih teh..kan Lainu hi niam tuk ah kan chia ve sual hna maw timi hi ruah lo awk a ṭha lo. Hlan pipu chan ah cun Nu cu pa nih niam deuh in rak zoh le chiah an rak si tiin an rak chim tawn. Pipu chan ah cun Nu hruaitu siter an duh hna lo. Nu cu pa hruaimi kuttang lawngah um ding in an rak ruahpiak hna. Atu lio chan hmanh ah micheukhat hmur le awkaa in a chuak tawnmi cu: Nu thil ti kho deuh le biachim kho deuh an um ahcun cu Nu cu pa bantuk a si, Nu zong a lo loh, bia an chim kho tuk tiah an kong ceih lengmang an si. Chungkhar hmanh ah Nu cu chungkhar ro kan tincoter hna lo. Pa lawng hi chungkhar ro tincoter an si. Hi bantuk hi nunphung cu a si ve ko. Hi bantuk tlukruannak a rak um lo tukmi ruahnak le lungput nih hin pei kan Lai Nu ṭhanchonak lam cu a rak dawnhkhan tuk cang cu! Kawlram ah hin nu le pa covo kong he aa pehtlaimi “ fimchimh cawnpiaknak thazaang a tlawm tuk ruangah Nu pawl cungah tuahtonak le buaibainak hi tampi kan zatlang nun ah hmuh le theih khawh a si. Cu hna pawl cu: Nu a si ruangah tukvelh le lungfahternak, hramhram in chiatha lei he pehtlaih in sal ah hmannak, zuarnak, hramhram in tlangrian ṭuanternak, chungkhar covo pawl hnonpiaknak pawl ah hin harnak an ton tam bik.\nFimcawnnak: Vawleicung ah Nu fimthiamnak lei in minthang le hruaitu minthang an tampi ko nain ka vun tar lem lai lo. Fimcawnnak lei in kan zoh ahcun thazaang kan pek ngaingai cang tiin ka hmuh. Kan ṭhancho kan ti ko lai. Amahbelte kan ram a sifaak tuk le uknak a chiat tuk ruangah fimcawnnak lei ah kan hmuhtawnmi thil a rak tlawm a rak niam tuk. Ramdang pawl nih zei dah an cawn zei dah an tuah, ramdang ah zei thil dah a chuak timi zong kan rak theih kho lomi thil tampi a rak um. Cu ruangah ramdang ah Nu hruaitu zohchun awktlak le an nun cawn awktlak dingmi nu hna kan rak theih hna lo ca ah nihin kan Lainu hruaitu minthang a chuak hnga ding pawl vialte ṭhanchonak dawnkhantu pakhat ah ka ruah vemi a um. Cucu kan hmuh tawnmi a rak tlawm tuk ruangah a si . Cu bantuk theihhngalhnak chambau le tlawm tuk ruangah nu le pa tlukruannak ah kan thleidanpiak hna.Chungkhar harsat tuk ruang le tangka phaisa lutmi tlawm tuk ruangah a cheukhat chungkhar nih cun (Nu) cathiam deuh an um ko zongah fapale tu sianginn ah kan chiah/kaiter hna. Fanu belte zei tluk cathiam le mifim hmailei hruaitu ṭha a rak chuak kho ding an si zongah amah cu a pasal/va a ngei te lai i, inn dang ah a chuak te dingmi cu pei a si ko cu kan ti hna. Sianginn kaiter duhnak ngei lo in nu le pa tu hi rian rak kan bawm ko seh tiah kan ti hna. Theihpiak thiam ding a simi hna cu; Nu pawl cacawnnak ah thleidannak a um nakhnga lo ding ca ah Pa he aa tluk tein cawnmi ca, sianginn luhter khawhnak nawl pek ding hi a si.\nRianṭuannak: Kum caan saupi cu Nu rian Pa rian tiin, hlan pipu hna nih an rak ṭhen/thleidanpiak hna, atu chan tiang hmanh ah hin Pa cheukhat nih cu bantuk ruahnak le lungput a ngeimi mi tampi um rih a si. “Coka rian cu nu rian” a si ti phung lawng kan ruahnak ah kan i ṭhanpi ve cang rua. Chungkhar khua saknak zongah Nu pawl lutlai siter kan duh hna lo. Acheukhat hmunhma ah cun Nu bia in bia tlukter hrim cu kan i nautat tuk hoi rih. A fawinak in kan chim a si ahcun, Nu cu Pa hruainak kuttang lawngah an um lai, Pa nih a chimmi le a fialmi rian poh a ṭuan lai timi lungput pakhatte lawng khi an rak ngeih. Ram rian le biaknak kong le bang ah cun kan zualhma chinchin ko rua. Kan Bible chungah (Lappidoth Nupi Deborah) zong kha Israel mi hna biaceihtu ding le hruaitu dingah Pathian nih a rak thim ve ko kha mu (Biaceihtu 4:4) hika zongah ka langhter duhmi cu Nu zong nih ram biaceihtu ding rian an ṭuan khawh ve ko. Nihin Khrihfabu rian ah Nu Reverend le Pastor zong a min tein tlawmpal an hun um ve cang. Nain Uknak lei rian ah cun an um rih lo. Ram rianṭuannak ah cun Nu hruaitu cu kan Laimi chungin an um hrim lo. Vanṭhat ah Nu MP pakhat hnih te kan Chin ram chungin kan chuak ve cang ca ah lunglawmh awk hrim a si i, upat pek awktlak zong an si fawn. Nain vawleicung ram uknak le biaknak lei in kan tahchunh a si ahcun Chin ram chungah Nu rian ah lutlai deuh cu chim awk an um rih lo in a lang. Cucaah, kan Lainu pawl zong anmah nih an duhmi le an thiammi le huammi poh ah Pa he aa tluk in rianṭuan khawhnak hmunhma le covo, rian kai khawhnak thazaang zong tampi pek hna awk a si.\nKan Lai nu ṭhancho khawhnak ding lam le an covo kilven thiamnak, hramhram in nu cungah tuahton-\nak khamhnak ding ca ah a bik in fimchimtu ding le khuakhan lairelnak ah Pa nih kan telpi hna le thazaang kan pek hna hi a herh bikmi a si.Miphun pakhat a ṭhanchonak dingah Nu an dirhmun a ṭhat lo a si ahcun ram le miphun cu zei tik hmanhah a ṭhangcho kho taktak bal lo. Nu kha an dirhmun in kan cawisan hna lawngah kan zatlang nunphung le khuasaknak nun ning zong kha a ṭha deuh. Cu bantuk nu le pa tlukruannak a um khawhnak ding ahcun kan zulhphung le kan upadi nih a onhpiak lawng a rak za lo. A lam kip in hmunhma pek zong an herh. Ramkhel bu le biaknak bu tungtlang ah siseh, Community le Organization bu fa tete zongah nu an ṭhutnak kha kan chiahpiak cia hna zong kha a rak herh chih rih. Cu bantuk in Nu le Pa karah i theihthiamnak le rianṭuanṭi khawhnak thazaang kan pek lawngah “ Nu ṭhanchonak dawnkhantu a simi nunphung le upadi le ruahnak ṭha lo pawl vialte cu kan khamh khawh lai. Kan ram Ramkhel rian ah siseh, Luhmuzi, sipuazi le zatlang nunphung kong ah rualrem tein khua kan sa ṭi kho lai.\nPreviousThlacam Kong ah Mifim Bia\nNextLiam Ai Kun Law


1909 ah a si. The central Methodist Episcopal biak inn Washington ah nu le ni hlunglai ngai in an tuah.Sonora Samath Dodd cu Nu le upat nak ca ah an chim mi sermon kha lungtak te in a ngai.An phung chim mi nih, a nu a thih hnu ah, a rak cawmtu a pa William Jackson Smath kha nu le ni bantuk in a hlei in u pat pek ve kha a lung ah a hung chuak.A pa nih a fa nu ca ah a nih a fa le ca ah pum a pek nak,thazang a pek nak le a dawt nak vial te a fa nu nih a philh khawh lo mi kha a pa nih theih ve seh ti kha a duh.Nu can a pa , pa can ah a pa dir hmun in a rak dawttu a pa dawt nak nih a nun nak kha i um pi khawh lo tiang in a tuah.cu ca ah Sonora nih a pa chuah ni 1910 June 19 ah hin pa le ni (Fathers day) a tuah.Cu thawk cun ni hin ah vawleicung ah pa le ni a thawk nak hi a si.\n2.Philh awk an tha lo.\nHakha thlan mual ah ka hmuh mi thlan lung ca tial cu a tu tiang ka philh kho lo , “Father you have passed from us,but never from our heart” An lungchung muru i a pa a nun chung ah a cawn piak nak hna,adawt nak hna a thit hruai nak hna kha a philh kho lo tu an fa le lung put kha hi thlan lung ca tial chung ah kan hmuh khawh.Ka tuar tuk ve.Tlei cia Rev.Dr.Sang Awr fa nu Licky Rem Hlei sung nih a pa philh lonak ca par ah hi ti hin a tial ve. “Ka pa cu Bawi pa tangnem ah Bawi khrih he nuam te in a um cang i vawlei pumsa in tuar nak a kaltak cang tiah ka hna a ngam ko na in khuaihliti bang ka pa dawtnak sung cu kavan ngaituk hring hran.Ka lungthin chung ah zungzal a caam peng ding ka pa dawt nak sung cu a dawtta manh lo mi hmailei ka tefa ca zong ah a dawt nak a hmun peng rih lai tiah ka zumh.”Hi an bia hna hi a ho poh kan ca ah a si ko ka ti.Kan hmur ka in kan chim thiam lo lawng a si ko lai.kan nunchung ah a cung nung bik,an dawt nak cu zei hmanh nih tah chunh awk a tha lo ka pa kha ti lo awk a tha hrim lo.\n3.Pa le hna(Fathers)\nBarack Obama le a chungkhat hna cu Apostolic Church of God Chicago’s South side ah pa le ni zarh pi ni an hman ve lio a si.Pa le ni ah Obama cu biachim nak anpek ve .A chim mi ah hin, minak pa le nih, inn chung khar cung ah pa le nih tuanvo kan ngeih na in an tlinh lo nak kha biatak te in a langh ter. kei mah zong pa lo in a rak thangmi ka si.Cu ca ah ka nun nak ca ah ka tuah khawh mi lak ah a ngan bik ah ka chiah mi cu kafanu le hna ca ah pa ttha.(good father) si ding hi a si. Tiah a chim.Cu bantuk in pa le ni ah pa le hna zong nih pa ttha ka si le si lo kan ruah ve awk a si.\nObama nih a chim bantuk in mi cheukhat pa le cu pa ttha kan si hna lo. khrih cu khrifa bu ah a lu a si bantuk in inn chung khar ah pa le cu a lubik a si a ti bantuk in,khrih nih khrifa bu ca ah a nun nak a pek bantuk in inn chung khar ah pa le hi zeitluk in dah kan nun kan in hman ti cu ruah awk kan si ve.Ephesa5:25.Innchung khar cu bochan awk pa le nun chung ah himte in khua an sa.Pa le hna inn chung khar hi nan mah hruainak tang ah dai te in khua an sa maw.\nNa fa le kha felte in na cawn piak hna lai i na inn chung i na thut ah si seh, lam ah na kal ah si seh, na it ah si seh,na thawh ah si seh,na chimh leng mang hna lai.Cun na kut ah chingchiah nak ca ah na temchih hna lai i,na mit le na mit kar ah hmelchun nak ca ah an si lai.Cun nan inn i inn ka tung hna le na kut ka hna cung ah na tial hna lai.(Deutro 6:6-7)Pale hna cu cawn piak tu thakan si awk a si.Na fa le zei tluk in dah na cawn piak hna.\nc.Bia ngaih zuam\nMitam pipa le cu bia ngaih kan i harh ngai.Rian kan tuan nak le kan khua ruah nak ah kan ba ngai ko .A si na in fa le hna nih a tawn mi le an ruah mi le an si ning an chim mi kha bia tak te in ngaih piak ding a herh nak kan thei kho tawn lo.A cham bau nak,hruai ning can chimh le cawn piak le hruaikhawh nak ding ah cun an bia ngaih kan hau ve.Kan bia ngaih ter kan duh hna ah cun an biangaih kan hau ve.Daw Aungsan suhkyi nih mipi aw theih ka duh a ti bantuk in kan fa le aw theih hi a biapi ngai ngai.A zei bantuk poh ah fa le hna cu pa le bia chim mi kha ngaih in zulh ding ti lawng kan theih.An duh mi theih pi in hruai ah cun kan ruah nak nak in an thangcho deuh hrim hrim ti kha kan philh lo awk a si.Kan fa le hna chim mi bia kha ngaih lawng si lo in ruah piak i bawmhchanh hrim hrim awk kan si kha kan philh lo awk a si.Fa le bia ngaih nak can tam deuh in lak i zuam hna uh sih.\nFa le nih thiltha an tuah mi te te lawmh pi le an chuah ni cam tuak te te tuah pi hi a bia pi ngai ngai.Pa le cu fa le han ca ah thazang ngan bik le,fa le hna nih pa le cu vawlei cung ah mah pa nak in a bia pi deuh mi le a ngan deuh mi an um ti lo ti in an kan ruah bantuk in pa le nih fa le cung ah kan lungput cu a bia pi tuk.Sik ding le cawn piak ding lawng ruah in a zung zal an thilrit ter si lo in an mah he a tlak mi lawmh bia chim nak in tha zang pek ding cu pa le nih kan philh awk a si lo.\ne.Caan tam deuh in(Efesa 5:16)\nFa le he sau deuh can lak in um ti cu thinlung nun zia i theih nak a si.Thuk deuh in a kan naih ter.Rian le chawva lawng ruah in fa le hna he can lak a tlawm tuk ah cun inn chung khar cu khuaihnik ai zalh mi um kek he a lo lai.Rawhral nak lei a panh cuah mah mi inn chung khar a si lai.A ngai ngai kanti ah cun nifa kan tuan mi cu inn chung khar fa le ca ah a si ko.A sin a in kan tuan mi cu fa le nih man ngeih te in an than pi lo ah cu santlaih nak a um lo.Cu ca ah fa le hna he can tam deuh lak in khuasak nak tunmer I zuam cu a bia pi ngai ngai.Fa le pa le cu thinlung ruah nak a khat in a um lawng ah inn chung khar a nuam i fa le thangcho nak lei kan panh pi khawh hna lai.\n4.Fa le hna\nMi cheu khat fa le hna cu nu le pa u pat a bia pit ning kan thei kho lo.2011 Christmas kha kan mah inn chungkhar nih kan krifabu kha kan tuah piak hna.Khrifa u pa pa khat cu Hakha tlun ai tim i ka va thlauh tik ah a chim mi cu “ I ngaih chih ka duh lo,thiltha ah ka ruah mi tuah lo cu ka sia a rem lo.Ka nu le ka pa an thih hlan poh ah cun a si khawh chung in an mah he chriastmas hman ka duh.An thih hnu ah i ngaih chih kha ka duh lo” a ti.Zei tluk in dah a nu le a pa bia pit ah a chiah hna ti a lang.\na.Nu le pa upat cu thluachuah hmuh nak a si.(Efasa 6:2)\nKawl pawl hi nu le pa upat an thiam ca ah hin thluachuah an hmuh khun rua ka ti.Kum khat vei khat fanu fa pa an i khawmh i nu le pa upat nak an tuah.Lak sawng an pek.cu tik ah an nu le an pa an i nuam.Thluachuah an hal piak hna.Thluachuah an hmuh tak tak.Noah fa le lak ah a fa pa hniang nih a pa ning a zah ter ca ah chiat serh nak a tawng.Shem le Jafeth cu thluachuah a pek hna.Isaac nih thluachuah a pek mi Jacob cu zung zal ca a si bantuk in thluachuah a hmu lo mi Esau zong zungzal ca ah a si ve.Hi hna kong kan ruah tik ah hin nu le pa upat hi thluachuah hmuh nak a si ti kan hmuh.Nu le pa a upat lo mi le ning a zah ter tu hna cu chanchung chiat serh an si ve. ‘A pa si seh a nu si seh a upat lo mi cu chiat seh,’ tiah an thanh lai.Cun mi vial te nih Amen an ti lai.(Deut 27:16)\nb.Nu le pa u pat le hmaizah cu chansau nak a si.(Exodus 20:12)\n“ Nan nu le nan pa kha u pat hna u, cu tin nan tuah ah cun,Bawipa nan Pathian nih an pek mi hna ram ah hin sau pi nan um lai.”Tar hna aniI dawh nak cu an sam rang hi a si ti a si.Ka ruah nak ah an sam rang theng mang kha a si lai lo dah ka ti.Tar pawl hi ngak chia an lo cang.Ziar ngeih .hnachuah an ngei ti lo.Mi dawt nak kha ti hal in an hal.An mah nih mi dang ca ah tuah khawh mi an ngei ti lo.A si in an mah dawttu hna ca ah thluachuah hal piak le thlacam piak lawng kha a si.Cu ca ah mi dang ca ah thluachuah hal piak lawng a tuah kho tu hna dawt cu chansau thluachuah hmuh nak a si tiah Moses nawl bia ah kan hmuh.Nu le pa an tar hnu tiang zun ek fim in a zoh khen tu hna inn chung khar cu thluachuah anhmuh tawn.Mi cheuh khat nih fih an nung kan ti mi hna kha mi cheukhat ca ah cun thluahuah hmuh nak a si ti an theih ca ah lunglawmh sopar te in an zoh khenh hna.Thluachuah cu an mah chanchung lawng si lo in an te chin fapar tiang ca ah a si.\nTu kum pale ni ah ah hin pa le nih si seh,fa le hna zong nih si seh,kan kar lak ah kan I pehtlaih nak a tluan khawh nak hnga tuan vo kan ngeih mi hnih khat kong ka vanlanghter mi nih hin kan chanchung ca ah thluachuah an kan phurh tu a si nak hnga Pathian nih thluachuah kan pek piak hram seh.Amen\n“KA PA ti mi sulam cu ka nunnak vialte a um nak ti a si”\nTleicia pa le hna le a nungrih mi pa le hna u pat hmaizah nak he.


Tlangcung Party (5) Nih Union Election Commission sin ah Nawl Halnak An Tuah – THE CHINLAND POST\nTlangcung Party (5) Nih Union Election Commission sin ah Nawl Halnak An Tuah\nSalai Bawi Lian Sang| TCP-Kalay| October 20, 2020| Myanmar rampi Union Election commission nih (UEC) nih a ra lai mi November 8, 2020 thimnak a tuah kho lo dingmi peng le khua vialte zohfelthan ding in tlangcung party (5) nih thawngthanhnak an tuah.\nMah tlangcungparty(5) hna cu; Kachin State People’s Party( KSPP), Chin National League for Democracy (CNLD), Karen National Democratic Party(KNDP), Kayah State Democratic party( KYSDP) le Mon Unity Party( MUP) hna nih UEC thawngthanh mi zohfel than ding in ca an chuah.\nUEC nih October 16, 2020 ni thawngthanhnak ah hin Rakhine ramkulh, Shan ramkulh, Kachin ramkulh, Karen ramkulh, Mon ramkulh le Pagu ramthen chungtel peng le khua ah thimnak tuah kho lo ding tiah thawngthanhnak a tuahmi khua le peng hna hi tlangcungmi party thazang tamnak khua an si hna. Raldohnak le buainak zong aum lo mi khua hna an si tiah party neihniam sin in theih a si.\nUEC nih cun, Rakhine ramkulh peng (9) le a dang peng(4) chungtel khuapi chungum sang(15), le Khuate(137), Shan ramkulh peng (7) le a dang peng(16) chungtel khuapi chungum sang(8) le khuate (133), Kachin ramkulh peng (11) chungum khuate (192), Karen ramkulh peng(6) le khuate (53), Bagu ramthen peng(2)chungum khuate(42), Mon ramkulh Bilin peng in khuate (1) cu 2020 thimnak ah an I tel kho lai lo tiah (UEC) nih thawngthanhnak a tuah.\nPrevious Rakhine Ramkulh um Chin Miphun Thimfung thlaknak\nNext Nikum Tang(10)Chanhlun Cacawnmi Nih Tu Kum Camipuai A Hnu Bik Phit A Si Cang Lai


CHIN DEFENCE COMMITTEE MIN IN TANGKA A KHOLH HNA – The Chinlung Post\nJuly 1, 2021 admin Chin 0\nMah Henry Cinzah tiah min auh mi nih avah pi mi (Chin Defence Committee) timi hi Aizawl ah a hohmanh nih kan thei lo ii Headquarter zong a umlo mi a si. A tuah Lawgtlai ah Phasa kholh in a vaak cuahmah tiah thawng kan theih tikah kan kuaruah a har. President min a um lo. Pehtlaih nak phone number an ttial mi phone an tlai duh lo.\nCun Amah hi Aizawl lei mi nih mi hrolkhrol tiah theihmi le ttih ngaingai mi mi lihchim asi . Cucaah Mizoram lai mi vialte nih kan i ralrin a herh. Cun hi bantuk in mihlen le lihchim in na vah ii Laimi thangchiat nak na kan phorh rih asi ahcun na nunnak caa tiang in ttih a nung ti hi rak hngal law a Tu na tuah cuahmah mi kha ngol colh tiah thei tar kan in duh. Credit: Thawng Lianuk.\nPi Sui Chin Cabia: Mang Ka Manh Hoi Hih. Min Aung Hlaing Caan Adih Cang/lai Arau lai lo tiah ka zumh. Zoh tuah usih. Fiang tuk in movie zoh bang nizan ah mang ka menh. Min Aung Hlaing cu tleih asi i thawng tla bang rian tuanter asi. Ralkap thuam a hruk ko nain a thleih tawnmi hnephnop sunparnak a um tilo. Mi hrut bang khin hnawm hne an charter.Lukhuh hring Pi a khuh i a thut le rawl a ei zong ah mi mithmai a zoh ngam lo. Lukhun bu in a hmai a huh.\nPuan eng chungah a khumh I zuk tiah a thil thuam cu a thleng nain rumra ngeilo puan chia thiamthiam asi. Tengki pung mei a kang cuahmah mi pawng ah a ba kal i mei lin nih a emh ruangah a hnuh dawh ciammam le cawngcel tuk mi bak khi asi ko. A ngerh nguai fah zia cu zoh ah thaw lei a pit. Tlawmpal ah khin anu Pi nih midang nupi a tongh ti phun khin pe kul hrawng hla khin heh tiah a tah. Cu hnu ah riantuan ter in a vah pah cuahmah bu khin plastic bag te khin eidin si ai te khi a ken. A thut i a plastic bag a hawn lio ah khin ka hei zoh i a bag chungah cun minung thahnak caah a kenmi cakuat bawm bantuk bawm rang pa thum ka hei chuah piak i Ka hlonh.\nA nupi le a fale zong lamkam ah a ummi dawr khan bantuk a kam ah khin puan eng phun zarkhuh mi Thutdan chungah an i dup dih. An holh len nain Ho hmanh nih an bia an thei piak hna lo. A plastic bawm te ka tleih lio ahcun a tho i cozah rorelnak inn nganpi a leng zoh ah puan chia hnephnop le catlap chia lawng te thli nih a choih ruangah cuka ah a benhmi hnawm inn sang bantuk in a khatmi inn chungah a lut. Inn cu a khangh i a chungah Amah zong a thi beh: a chuak than ti lo. Cu inn kang Mei khu cu Vang a tawng. Hmunkip in a khu hmuh khawh asi Cu hnu ah mi bupi cu Hika khika ti bantuk khin an i pum. Uknak ser ding ready asi cang. Asi nain an ser colh lo. Bochuke Aung San Ni ah cozah cu kan ser lai an ti.\nJanuary 4?. February 12? July 4? 19? Ani cu fiang inn ka thei lo. Hngah Lengmang ti lo ding. A tlai tuk. Atu ah ser colh ding. Hngah lengmang cu ning cang loin a kal hoi sual la ka ti bak ah khin pup tiah ka mit a au i ka thang. Min Aung Hlaing can cu a dih cang tiah ka ruah ko. March Thla chungah khan asi in ka theih. Amah kong ah mang Ka manh I cu zong ahcun MAH hi sau a nung lai ka zum lo ka ti. Atu hi a Mah kong vui hnih nak Ka manh than. Thil a rau lai lo tinak asi.Prophetic vision mang le theihnak ahcun Pharoah le Nebukhadnezer zong nolh cip in mang an manh mi cu rau lo ti awk ah a tlung.


***Vakok.Lian***: TUANBIA TIAL HI A FAWI TUK MAW?\nColonel Van Kulh Upatnak le Acung ah Lunglawmhnak Bia\n2009 June ah an chuah mi Muko Mekazin (Vol.14, No. 2) kha ni hin (25 August 2011) ceu ah ka rel khawh ve. Cu chung ah, Chinmi lak ah kanpu bik le kanpa bik tiah ruah mi Colonel Van Kulh nih a ttial mi capar: “Ka Siaherhmi Tuanbia” nih ka lung a ka suk ngai te ii, Kanpa Col Van Kulh upatnak le acung ah lunglawmhnak bia chim can ah mah ca te hi ka vun ttial ve. Kan nih hi ramdang um mi kan si leng ah, ram le miphun caah tiah ramtang ah avak avai mi kan si i, ramchung lei thawngpang zong tampi kan thei kho tawn lo. Cun ramchung lei in chuah mi cauk le magazine hna zong lung duh in ka rel kho ve tawn lo. Cucaah, atu ka ttial mi chung ah ka lak mi hi, ram chung lei thil si ning he aa khah lo sual a si ah cun, ra ka ngai thiam uh, tiah a hmasa bik ah kan nawl hna.\nTuanbia hi zei ca dah kan ttial i, kan cawn?\nTuanbia (history) hi zei ca dah kan ttial hnga? Zei ruahchannak in dah kan cawn hnga? Hihi tuanbia attial mi le acawng mi pohpoh nih fakpi in kan ruah a hau rua, tiah ka ruah tawn.\nKanmah Krifa kan ruahning ah cun, Minung hi Pathian nih aser mi kan si. Pathian nih aser mi minung vialte hi kan zoh tthan tik ah, ahmasa bik ah ser a si mi Adam le Eve si hna seh, atu nai bak ah a chuak thar mi bawhte zong si hna seh, minung cio cio: kan pumsa umtu ning, kan luruh le kan thluak aa ser siam ning, kan taksa le kan tivun le kan thahri vialte an umtu le an cawlcangh ning, kan lungthin umtu ning le khua kan ruah ning, kan zei zong vialte kan ni khat dih ko, kan ni lo dih ko, tiah mifim pawl nih an chim. (Evolution theory kong tu cu hi kaa hin kan chim rih lai lo!).\nCutin Vawleicung mivialte: Kan pumsa aa sersiam ning in si seh, Kan thluak le kan lungthin le khuaruhnak ning zong seh, kan ni khah dih ko a si ah cun; zei ca dah hlan kum thawng tampi lio ah achuak mi minung hna nak in atu chan ah achuak mi minung hi kan fim deuh kun hnga? Hihi biahalnak nganpi a si ii, aruang zong a um ve. Aruang cu, atu chan ah a chuak mi hna nih hin; hlan lio kum thawngtampi ah a rak chuak cia mi minung hna nih an rak tawn mi, an rak hmuh mi, an rak cawn mi le an fim an thiam nak vial te kha tuanbia ah kan hmuh dih hna ii, kan cawn, kan hngalh khawh ve caah a si. An palh mi vialte kha palh tthan an hau ti lo; an hmuh cia mi thil vialte kha a thar in kawl tthan an hau ti lo; an thiam cia mi thil vialte kha fawi te in cawn khawh an si cang. Cucaah, hlan lio mi nak in, atuchan mi hi kan fim deuh nak cu a si. Cu fimnak cu: sermi pumsa aa dan ruang ah si lo in, minung tuanbia (human history) nih kum thawng tampi chung ah a rak hmuh, a rak tawn, a rak chuah pi ii, a rak cawn cia mi vialte kha fawite in kan hmuh khawh, kan cawn khawh ii kan hngalh khawh ve caah a si. Cucu: tuanbia (history) kan cawn hnawh channak aruang bik cu a si ko.\nTuanbia ttial hi Akong (Fact) khawmh long in aza maw?\nMitampi nih kan ruah sual tawn rua, tiah ka hmuh khawh ve mi cu; tuanbia kan ttial tik ah hin ttial kan duh mi kong ii akong (fact) kan theih ah cun aza ko, tiah kan ruah sual mi hi a si. Tuanbia (history) kan ttial ah cun, akong (fact) theih cu a biapi hringhran ko. Akong lo cun, tuahbia cu a um khawh fawm lai lo cu ta!\nAsinain: hika zawn ah ka chim duh mi cu, tuanbia ttial tik ah hin akong (fact)lawng hi aza lo. Akong theih long si lo in, Aruang (reason, cause and affect) kha ttha te in theih chih a hau. Tahchunnak ah: Vawleicung Ralpi Pahnihnak (Second World War) kong kha zoh tuah u si. Vawileicung Ralpi Pahnihnak cu 1939 kum ah a tho. Cucu akong(fact) cu a si ko. Kha akong (fact) kha tangli siangngakchia camipuai phit lio ah cun abiapi ngai ngai lai nain, upa kumtling caah abiapi ti hnga maw? Cauk ka ttial lai tiah vaa thawh law: na chuahpi mi hmuhnak thar cu, “Vawleicung Ralpi Pathinhnak cu kum 1939 ah a tho” ti long khi hei si seh law, a ho nih dah na ca cu re lawk ah an sak hnga? Cucaah, tuanbia ttial tik ah akong long in a za lo; aruang theih chih a hau kan ti duhnak cu a si.\nKanpa Col Van Kulh a ttial mi ka rel i ka lung atling ngaingai, cun khua zong tampi a ka ruah ter mi cu:”Haka khualipi a ser tu cu Chin Usi a si” ti mi le, Thlantlang khuapi an sernak kong kha an si. Kanpu nih alak mi capar pawl hi ka rel kho ve lo nain; achim duh mi cu ka theih piak ko rua, tiah ka ruah. Mah nih hin alangh ter mi cu: Vawlei uknak lei tuanbia (political history) kan ttial tik ah, akong (fact) long kan zoh ah cun ttuanbia ahram pi kan tlolh tawn ti mi a si ii, hihi mi tam pi nih kan ni palh tawn mi a si ve. Political history kan ttial tik ah, abiapi bik in kan zoh ding cu; aho nih dah zei thil a tuah ti mi akong (fact) long si lo in; aho nih dah bia a chah ii bia a khiah, ti mi:Decision maker, a ho dah asi? ti mi hi abiapi deuh. Cuhe vun zoh chih ahau rih mi cu; Biachahnak nawl le Nawl ngeihnak vialte (legitimacy) aho sin ah dah a um ti mi kha, a si.\nRevolution Council chan lio ah Kawlram pumpaluk in nawlngeihnak a ngei mi cu; Revolutionary Council le a members kha an si. Cu hna kut tang ah; ram uknak kha phun hnih in an tthen tthan. Pakhat cu, Ralkap Uknak a si ii, cucu Division (Taing) pasarih ah an tthen. (Kanpu nih fiang te in a ttial cang.) Cu Ralkap Uknak tang ah cun, mipi lei uknak (civilian administration) hi: Kachin, Karen, Kaya le Shan caah “State Supreme Councils” (Pine Usi) an rak tuah piak hna. Kanmah Chinmi cu, state kan rak ngeih rih lo caah, Chin Affairs Council (Chin Usi), tiah auh a rak si. Hi zawn ah hin langh ter ka duh mi cu; Chin Usi le adang Pine Usi vial te hi, Ralkap Uknak Taing pasarih tang ah a um mi long te an si. State Supreme Council Chairman le Chin Usi Chairman hna cu, Revolutionary Council member an si lo. Asinain, Taing-hmu (Commander) vialte kha cu an si dih. Cucaah, biachahnak le biakhiahnak nawl (decision making power) cu Chin Usi ah a um lo, Nort West Command tang ah a um ii, nawl ngei tu cu Col Sein Mya (Commander) le Col Van Kulh (Deputy Commander, but equal rank) an si, ti mi kha ka vung langh ter duh mi cu a si. Cucaah, anmah pahnih nih order an chuahnak hmun poh ah Chin Usi cu zung a tthu ko lai. Order zei tin dah ah chuah: nem te in maw? hrangpi in dah? ti mi cu abiapi mi asi lo.\nHi he hin aa lo nawn mi thil pakhat, ka sia a herh ngai te mi a um rih. Kawlram cu Panglong Agreement in ser mi ram a si. Cucaah, Chinmi Kawlram chung kan rak ii tel ve mi hi: Kanpu le kanpa nih Panglong Agreement ah min an thut ve caah a si. Cucu “ro” aling ngaingai mi tuanbia a si. Hi zawn ah atu chan mino cheukhat nih ca an ttial mi le, bia an chim mi ah ka theih tawn mi pakhat cu: “Panglong Agreement ah min a tthu mi cu; Mipi nih thim mi an si lo caah, an min thut mi pawkpalawng a si. Hmual a ngei lo”, tiah an ti. Cucu ka lung a ttha lo; an ruah palh mi a si tiah ka ruah. Hitihin bia an chim mi le ca an ttial mi nih: Political legitimacy (Uknak Nawlngeihnak) zei tin dah a rat ti hi ttha te in an theih lo caah a si, tiah ka ruah. Political legitimacy ti mi cu, mipi nih thim mi democracy phunglam pakhat longlong in a ra lo. (Hi ti hin bia ka chim tik ah, mi zei maw nih “democracy a duh lo”, ti hawi hna in nan ka ti sual lai. Ka vun chim taa lai: 1988 in nihin ni tiang democracy dothlennak caah pumpek in rian a ttuan mi ka si.) Political legitimacy ti mi cu, uknak phunglam aphunphun in an ra kho ko. Siangpahrang chan ah Siangpahrang sin in a ra; Ram-uk chan ah Ram-uk Bawi sin in a ra; Ralkapchan ah Ralbawi sin in a ra ve ko.\n1948 lio ah kanmah Chin miphun nih kan rak ngeih mi, kan rak hman mi Uknak Phunglam (political system) cu ”Ram-uk” phung a rak si. Kan miphun, le kan ram asi ning te in le, kan ni uknak Uknak Phunglam ning te in Mi a rak kan uk tu le Ram a rak hruai tu cu Ram-uk Bawi pawl an si. Cucaah, Ram-uk Bawi hna cu: an mah le an chan; an phung le an lam; an ling le an ham; an tuanbia le an khualul nih lai a rel ning te in,“Nawlngeihnak” (Legitimacy) tling te in a ngei mi an rak si ve. Kha ban tuk in, an mah le an chan lio ah an rak hman mi phunglam ning te in thil an rak tuah ci mi kha, atu ah “kan duh lo” tiah leh piak khawh le thal piak khawh a si ti lo. Aphung zong a si lo! Cucu tuanbia (history) a hmual ngeihnak cu a si. We cannot turn our clock back, tiah an titawn mi bia kha philh hlah u asi. Kan pupa chan ah an tuah mi thil kan duh lo asi ah cun; Kanmah chan ah kan tuah awk a si mi le kan ttuanvo tu kha an mah chan lio an tuah mi nak in fel deuh le diing deuh in tuah le ttuan ii zuam hna u si. Pupa hna nih an rak tuah cia mi thil ttha: An kut in an tuah mi, kan ke in hnawh piak cu aphung asi lo. “If you want to correct the past, make your future better”, tiah miring nih an ti.\nCuvebantuk tthiam tthiam in Chinram ah kan khualipi cu Haka siseh, tiah ttha te in khua an khan lai an rel ii, kumsaupi chung kan khualipi tiah kan pawm cia mi; “mipi biachahnak in tuah mi a si lo e”, tiah kan ti tthan rih a si ah cun; cucu: pakhatnak ah political legitimacy zei dah a si ti a theih lo mi ah kan thla tthan lai. Pahnihnak ah; kan pupa nih an tuah cia mi, an hmuh cia mi, an cawn an thiam cia mi, techin le fapaar caah “ro” ban tuk in an kan chiah piak cia mi, ka duh lo tiah hnawm pung chung ah a hlawnh mi he kan ni lo sual lai. Kan miphun tthanchonak caah ttuan awk tam tuk a um rih. Ziah khualipi a um cia mi kong cu kan ni el len? Cu nak in abiapi deuh mi cu; Kan pupa nih an ser cia mi khualipi chung ah Sianghleirun (University) dirh ding le Si-inn sak ding te hna tu khi a si awk, asi deuh hnga lo maw?\nKawlram chung ah a um ve mi kan si ii, Kawl pawl nih tuanbia an ttial ning le ram an ser ning khi mi tampi nih thlalang ban tuk in kan ni zoh chih tawn. Mawh cu kan mawh lo! Asinain: athil si ning le tuanbia an ttial ning hi akong (fact) long si lo in, aruang (reason, cause and affects, and the question fo why?) khi hei zoh chih, theih chih kho u si law cu; Kawl pawl an tuah tawn mi le an tuanbia hi a cawn in cawn lo in, a hrial tu in kan hrial deuh rua hnga, tiah ka ruah. Zei caah? Tahchunnak ka lak lai: Kawlram independence kan hmuh lio, Kawlram communist party hruai tu Thakhin Than Tun nih, Independence cu ral doh hnu in hmuh mi long khi independence tling le dik a si. Atu Kawlram independence hi cu, Aung San London ah a va kal ii an bia a va chim ruang ah kan hmuh mi (negotiation in hmuh mi) a si. Cucaah, “Aung San nih ahmuh mi independence cu adik lo mi le ahman lo mi independence a si,” a ti ii ral a rak tho tthan.\nHika ah hin langh ter ka duh mi cu: Thakhin Than Tun nih “Independence cu raldohnak in kan hmuh mi asi zong ah; biachimnak in kan hmuh mi asi zong ah; an ni khat ko”, ti mi kha a rak hmu kho lo. Cun Biachimnak (dialogue, negotiation) cu thisen thlet lo, nunnak pek lo, hriam le nam in doh le ral zong hau lo tein; diate le remte in kan duh mi kan hmuh khawh; cucaah, ral thawh le ral doh nak in a ttha deuh, ti mi Thakhin Than Tun nih a rak hmu kho fawn lo. Cucaah, Deng Xiaoping nih a chim mi: “Chizawh cu arang asinak le anak asinak nih lai a rel lo. Zuu a thleih khawh ah cun a za ko” a ti mi kha kan cawn ve awk asi, ka ti. Cu ve ban tuk in: Kan Khualipi cu “aho nih dah a ser e, anih nih a ser e”, tiah ii ell len nakcha in; Kan Khualipi hi aa dawh maw? Kan ram le miphun caah a ttha maw? Ahmun le ahma tah aa rem maw? Aarem rih lo mi a um ah cun, zei tin dah irem chinchin in kan tuah lai? timi tu kha kan zoh le kan tuaktan ah a ttha deuh rua, ka ti. Thakhin Than Tun ban tuk in, zei thilttha dah mi nih an chuah pi timi zoh lo in, an tuah ning ka lung atling ve lo tiah "ral" thawh le nuar cu ttih a nung tuk. Upa pathling bia zong a si fawn lo. Cucaah; tuanbia (history) kan ttial tik zong ah biahram (cause) zong kan zoh lai ii, aphi chuak (afftect) zong kan zoh chih a hau. Cu hmanh ah cun, “the end result is sometime more important than the means”, or “the end justifies the means”, ti mi khi philh lo te in kan ni cinken cio ah a ttha lai, tiah ka ruah t awn.\nCun Kawlram tuanbia (history) khi zoh law; Siangpahrang pakhat a kai le cangka an tuah hmasa tawn mi cu, amah hlan ah akai hmasa mi Siangpahrang nih arak sak mi inn le lo, khua le ram vial te kha an hrawh dih tawn. Cu ruang ah cun, zoh tuah uh: Kawl pawl cu Anawratha chan (1044) in Saingpahrang kan ngei an ti cang nain, Kawl Siangpahrang inn pakhat long Mandalay ah atang. Mah hmanh khi Mirang (British) nih rak kham hna hlah seh law, an hrawnh hawi lai. Cucaah, tuanbia kan ttial tik ah, Kawl pawl nih an tuah tawn mi phunglam zulh lo in; Kanpa Col Van Kulh nih akan cah ban tuk in, “pakhat le pakhat dohnak, huatnak, ziarngeihnak, nahchuahnak um lo te in a dikning le asi ning te in ttail awk a si” a ti mi hi kan zulh cio awk a si.\nTuanbia ttial hi a fawi tuk maw?\nRangoon University ah history major in master ka rak kai ve i, ka thesis caah research tuah ah khual tampi ka rak tlawng. Cu lio ah, kan-upa pakhat cu capo a thiam ngaingai ii, a rak ka ti tawn mi cu: “Zei hen history cawn ah cun Univeristy va kai cu a hau. Nattang (Aibur Mang Lung) khi tuanbia a thei bik mi a si ii, Univerity cu a kai bal ttung lo”a rak ka ti. Cucu: atu lio Chinmi tampi kan ruah ning a si cio rua tiah ka ruah. Tuanbia ttial tham cu akong (fact) tampi kan khawmh khawh poh ah cun afawi te in ttial khawh a si ko rua, tiah kan ruah ttheu rih.\nHistory hi Social Science chung ah an chiah mi cawnnak pakhat a si. Science pakhat a si ve caah, mah theih ning le ruah ning long in tuanbia hi ttial khawh a si lo. Mirang holh ka vun i hlan taa lai:“Subjectively” in tuanbia ttial khawh asi lo, “Objective” te in ttial ahau, ka ti duh nak asi. Subjective kan ti mi cu; minung pakhat nih a zumh mi, a ruah mi, a theih mi, a pawm mi khi amah pumpak hmuh ning te in a ttial hna. Cucaah, "subjective lnowledge" in tuanbia a ttial mi nih cun midang ruahnak kha zei ah a rel lo. Ahmuhnak le aruahnak kha midang nih amah hmuh ning te in hmuh pi ve le ruah pi ve kha ahau, tiah a ruat lo. Amah atheih ning le apawm ning zong in pawm pi le theih pi a hau fawn lo. Tahchunnak kan lak ah cun: biaknak lei in kan zumhnak kong cu “subjective knowledge” a si, an ti. Krifa kan si hnu cun, Buddhabata pa le Muslim pa nih zei an chim mi kha kan caah abiapi ti lo. Zisu Kri sin ah khamnak a um, tiah kan zumh mi kha a za ko. Asinain, tuanbia (history) cu zumhnak kong ttial ban tuk in ttial khawh a si lo. Tuanbia (history) cu subjective knowledge a si lo, objective knowledge a si. Objective knowledge kan ti mi cu; nangmah caah ahman mi asi ah cun midang ca zong ah ahman dih ve lai, tinak asi. Nagmah ca long ah ahman i, midang caah ahman ve lo mi cu tuanbia (history) asi kho lo.\nCun, tuanbia (history) hi science asi kan ti ko nain; social science asi ii, “natural science” he cun an ni dang tthan. Natural science ah cun adik taktak mi pakhat (absolute truth) a um. Tahchunnak ah: Natural science chungtel pakhat asi ve mi Kanan (mathematic) zkhi oh hnik u si. Kanan kan tuak tik ah: pakhat le pakhat na fonh ah cun pahnih a chuak lai. 1+1=2 cu absolute truth a si. Cu ban tuk in "absolute truth" a um lo asi ah cun; engineer pawl nih inn an sa kho lai lo, seh zong an ser kho lai lo ii, computer zong a chuak kho lai lo. Asinain, “social science” ah cun, adik taktak mi pakhat long aum lo: “there is no absolute truth in social science”, an ti. Social science ah pakhat le pakhat na fonh ah cun, acan can ah pakhat a chuak; acan can ah pahnih a chuak; acan can ah pathum zong a chuak kho ko. Tahchunnak ah: ram hruainak (politics) ah zoh u law; party pakhat le pakhat an ni fonh ah cun pahnih chuah lo in, party pakhat ah an chuak. Asinain, Cu party pahnih nih phun dang in khua an khan ii; a fonh tu cu kan ni fonh lai lo, asinain kan policy aa khat lai ii, rian tu cu party pakhat ban tuk in kan ttuan tti lai, an ti asi ah cun, pakhat le pakhat fonh mi cu pahnih a chuak taktak. Cun, kha party pahnih nih khan kan party cu kan hrawk veve lai lo; asinnain rian kan ttuan tti mi a hmual um deuh seh tiah, front or alliance kan tuah ttia lai an ti tik ah cun, pakhat le pakhat fonh kha pathum ah a chuak; party pahnih le front kha an si cang.\nCuticun, social science ah absolute truth a um lo caah; mi zei maw nih thil hi afawi tuk in an ruah sual tawn. Tuanbia (history) ttial zong cu ve ban tuk tthiam tthiam a si: afawi tuk in an ruah sual. Apawi tawn mi cu; absolute truth cu pakhat long in a um lo an ti nain, social science zong ah biatak le biadik (truth) cu a um ve tthiam tthiam ko ti mi kha zapi nih kan philh tawn. Cu ti kan philh ruang ah cun; ram rian a ttuan mi (politicians) pawl nih mi pi an hlen hna, lih le hrawk hrawl in rian an ttuan. Tuanbia an ttial tik zong ah mah duhnak long an hoih ter ii, duh poh in lih le lih zong in ca an ttial an chuah tawn mi khi a si. Cu ban tuk in tuanbia (history) lih le hrawkhrawl kan ttial ah cun; kan techin le kan fapaar caah fimnak le biatak “ro” ah a chia mi si lo in, sivai ban tuk in ttih anung mi lih le hrawkhawl kha techin fapaar caah thlaici chia a vorh mi ah kan ni chuah sual lai. Cucu: kan hmailei caah ttih a nung. Cucaah, tuanbia ttial hi afawi tuk in kan ruah awk asi lo. Afawi tuk tiah kan ruah sual ii duh poh in: mah min thannak ah maw? midang namneh duh ah maw? mi huat duh ah maw? tthatlonak thlaici he kan cawh ii kan ttial sual asi ah cun; Pu Van Kulh nih achim mi, kan hmailei kan techin fapaar ahleng mi le hrawkhrawl achim mi ah kan ni chuah thai sual lai. Amah achim ning te in kaa nawlh lai: “history must be recorded in a most correct manner otherwise it may mean we are deceiving or even corrupting future generation”.\nKanpa Pu Van Kulh cung ah lunglawmhnak tampi kan ngei!\nPosted by L.VanBlian_blogpost.com at 7:17 PM


Tutan US Thimnak Kongah Trump Nih Bible Cacang A Hmangmi Cu Lung A Hmui Kho Tuk Ee!! – Chin 11 News\nTutan US Thimnak Kongah Trump Nih Bible Cacang A Hmangmi Cu Lung A Hmui Kho Tuk Ee!!


Dawt Kan Ngai Tuk Nain Kan Ngai Ngam Ti Lo! – Lai Holh News\nDawt Kan Ngai Tuk Nain Kan Ngai Ngam Ti Lo!\nBy ronaldaung on April 5, 2019\nKhuate pakhat ah Lian Lian le Parku an um. An hngakchiat lio in Lian Lian nih Parku cu a duh, An kum 17 hrong in duhdawtnak lam an zul tti. Kum caan sau nawn a liam hnu ah Lian Lian nih Parku cu kan tthit lai tiah a ti.Parku nih nang le kei cu aa tthium kho ding kan si lo, kan sining aa dangtuk tiah a leh.\nA nolh tthan mi cu nang nih na co tawk cu sifak, cataang ngei lo le nuhmei fa btk khi na tthit hna awk a si a ti i Lian Lian cu chim awk thei loin a thinlung a ttap. Parku nih Lian Lian a duh lonak aruang cu an khua ah Yangon in sianginn a dih kaa mi mirum chungkhar a ra tlung i khi pa nih khiin a ka duh lai i kan i umh tikah ka nuam tuk la ti a ruat.\nParku nih hin dawtnak nakin nuamhnak a rak i thim deuh, Parku duhthiamnnak raungah Lian Lian mithli tlaknak aa thawk!Lian Lian cu a lungfah tuk caah sianginn a kianak ah ca fak piin a zuam, tei a rial sianginn a dih tikah min tthatnak he buaih a la kho ve. Parku he an i tthen hnu, kum 5 hnu ah a rak tlung. Khua a um lio i sifak fa tiah an rak nek tukmi Lian Lian cu a muisam zong aa thleng ngai i nungak zong nih an mit in an ven ngai cun an khua chungah upat tuk mi mifel le minung ah a cang.\nLain Lian cu khua a dawttuk caah an khua ah rian a thawk colh. A rian cu Pathian nih thluachuahnak a pek piak i an khua chungah phaisa hmu bik ah a cang, rian ttuantu zong a dawttuk hna caah mi tampi asinah rain an ttuan, Parku a darling zong cu Lian Lian sinah rian a ttuan ve.\nNikhat cu Parku nih kan pa hi chun zongah rawl hlam ah a rak ttin bal lo, zeiruangah dah si hnga tiah an pa rain ttuannak ah a va kal. kan pa cikhat te ton ka duh caah a ngah hnga maw tiah a hal hna. Aww a ngah ko Lian Lian khaan chungah a nih cu a ttuan ko kha inkaa hei king law va lut ko an ti.\nParku nih Lian Lian timi min a theih tikah khua a ruat a hodah a si hnga aw a ti. parku nih a theih lonak a raung cu Lian Lian tlun hlan ah parku hi Ygn ummi a pa le chungkhat rian raungah kum 3 chung a umpi hna cu karah an pa hi nupi 2 a rak ngei nain Parku nulepa nih Parku cu a tlun bakin an pa an kawh i hmunkhat ah an umter tthan hna.\nA tlunnak hi nikhat le zaan hnih long si rih.Parku nih inkaa cu a hun kingh i an pa nih cun inkaa cu a rak hun nain cikhat a ti i inkaa cu a khaar tthan colh. Parku pasal nih cun ka darling ra le cikhat te a va tong kho ta hnga maw tiah Lian Lian cu nawl a hal. Lian Lian nih nan nu cu rak luhpi law ka khaan ah hin bia rak i ruah uh! kei cikhat ph ka chawn ta lai a ti i inkaa dang in Lian Lian nih a chuahtak.\nParku cu a lut i an pa nih cun an boss tthatnak kong a rak chimh. Kan boss nih a duh dingmi nu hi cu an vantha tuk lai. A nih cu a nun ttha, nun a siang, midang a dawtuk cun a kut tang mi nung kan sin zong ah aa tangdor kho a ti. Parku nih aww na vantha tuk cu teh cu btk miung sin hna i rain na hmu cu a ti. An pa nih pakhat belte kan boss hi a nunnak ah a nuam lomi a lo, hi tluk mirum, cathiam le muidawh hi i nuam peng ding a si ko nain zeitin hme si hnga a ti.Parku nih nan boss cu a min hodah si a ti?\nAn pa nih aaa… kan mah khua mi Lian Lian kha hme teh zoh hmanh a cumputer ah a hngakchiat lio hmanthlak a taar ko hi a ti. parku nih a vun zoh cu a lautuk a mang le a cang a si aa faing kho lo. Parku nih cun neih deuh in a vun zoh i Lian Lian si ko, hmundang a vun zoh tthan hna i Lian Lian buahihlaknak hmanthlak dawh dawh pawl le ngeihchia ngai in hman aa thlak mi pawl cu a vun hmuh hna i a nun niha tuar kho hrim lo nain a ttap ngam lo.\nLian Lian cabuai cu a vun neih deuh i hmanthlak aa thlekmi a hmuh. Cu hmanthlak cu Lian Lian nih Parku nih nang le kei cu kan si kho loh a ti hnu ah Lian Lian nih zaangfahnak tein hman kan i tlhak tti mi te hi philhlonak ro ah na ka pe kho hnga maw tiah Parku cu a rak hal i parku nih hmunkhat te an dirnak hmanthlak cu a tlheh zau i Lian Lian a cuannak te long cu a rak pek.\nCu hmanthlak cu Lian Lian nih aa chiah peng i a cabuai ah a chiah.Ruah lopi ah Lian Lian cu a rak lut i Parku pasal Duhkheng cu “Ka u nupawl tampi hi dawtnak nakin i nuamhnak an kawl deuh timi hi ahman na ti maw? tiah a hal” Abia a dih hlan ah Lian Lian le Parku cu an mit aa tong i Parku cu chimawk zong thei loin lung sivaang in Lian Lian zungkhaan chungah a a caan a hmang.\nLian Lian nih ka u na darling cu aa style bak hi a vun ti lio ah khin inkaa an vun kingh hi Duhkheng nupi hlun Cer Tial nih Parku pasal cu tutan na lahkhah cu nan kan pek hau facang cawknak zong kan nei ti loh a vun ti. Duhkheng cu Lain Lian zungkhaan i cu btk thil a can a ning zak tuk i cikhatte muh a ti i a nupi hlun cu lengah a kal pi.Parku le Lian Lian cu ruah lo piin zungkhaan chungah tthaal tikang hngah bang Parku pasal an hngak.\nRuahlo piin Lian Lian nih Parku tiah aw nem tein in Parku min cu kum 5 hnu ah a vun khawh tthan. Parku nih Lian Lian cu a aww (thaw) in a let kho ti lo i, a mitthli in … zeitin Lian Lian tiah a vun zoh. Lian Lian nih “Parku minung cu dawttnak hi zoh ding a si. Dawtnak nih cun tei khawh lomi a ngei lo, minug hi a leng long in zoh ding a si lo a chungah mit nih hmuh khawh leng in tthawnnak a um.\nFahnak le ngeigchiatnak na ka pek mi cungah ka lawm tuk, Kan ngai peng rih nain kan ngai ngam ti lo” tiah a ti.Parku nih Lian Lian ka ngaithiam tiah ttah buin a nawl i Lian Lian nih kan ngeihthiam dih ko aruang cu kan dawt cemmi na si caah na thimmi na dawt he nuam tein lengtti zungzal ko uh tiah a ti.\nCatialtu – Aung Aung Lungler\nFacebook Hman A Thiam Cang Mi Hna Cu Hiti Hin An Um Cang…\nAtu Hnu Kum (5) Ah Mi Kuttang Ah Maw Rian Na Ttuan Rih Ko Lai


THAWNGTTHA BAK SI CANG, KAWLRALKAP BAWI AN BUAITUK CANG – The Chinlung Post\nTHAWNGTTHA BAK SI CANG, KAWLRALKAP BAWI AN BUAITUK CANG\nApril 21, 2021 admin Military 0\nThawngpang ttha taktak si ko cang hih. Kawlralkap ralhrang lutlai pawl anmah le anmah karlak ah an lung aa khat ti lo. Abiapi taktak mi ralkap bawi pawl hna cu an tleih cang hna. Kawlralkap ralhrang hna nih hramhram in uknak an lak hnu ah tthenkhat ralkap bawi hna cu mipi sin ah CDM an tuah i an rian a chuahtak mi tampi an um cang hna. Tutan ah ralhrang ralkap bawi zong an buai cang.\nThawngpang dang: Tamu khuami pakhat ralhrang kawlralkap hna nih an kah hliamhmi cu India ram Manipur, Imphal sizung in a chuah hnu ah rianrang in sizung ah an luhpi tthan tiah tiah thanhnak an tuah. Kawlralkap ralhrang hna nih Tamu khuami minung pathum an kah hliammi chungah minung pakhat cu sizung in a chuah hnu ah rianrang in sizung ah kalpi tthan a si.\nHi konghe pehtlaiin Eastern Mirror thawngzamhnak nih thanhnak atuahmi cu kum 29 a simi Nyae Koon cu RIMS Hospital Imphal in chuahter a si cang. Asinain a chuah hnu caan a rauh hlan ah a hma a fah tuk tthan caah sizung ah kalpi tthan asi. Hi kongah Kuki Khanglai Lompi (KKL) hruaitu hna nih thawngpang an theih le cangka in sizung an chiahmi asi tiah an langhter chih.\nTutan ah sizung an luhpi tthan mi kum 29 minung Nyae Koon hi Tamu ah a ummi a si i, a liamcia March ni 25 zan suimilam hleikhat hrawnghrang ah ralhrang kawlralkap hna he i kahnak ah hliam a tuarmi a si. Hi an rak i kah lio ah hin midang pahnih zong hliam hma an tuar. An pathum ning in sizung ah chiah le zohkhanh an si hna i, amah hi sizung a chuah hnu ah a hma afak tthan i, sizung ah an kalpi tthannak hi asi tiah an langhter.\nRALKAP KAH HLIAMH MI TAMU KHUAMI PAKHAT RIANRANG IN SIZUNG APHAN TTHAN